Estalduren prestakuntza | Pintura ikuskari ikastaroak | Ampp\nEz: F-32, 1. solairua, 2. etorbidea, Anna Nagar ekialdea, Chennai\nSartu / erregistratzea\nONLINE ESTALKETAK ataria HTS ESTALKETEN parte den Estaldura Ikuskatzaileen eta Pintura Ikuskatzaileen Prestakuntza eta Ziurtagiriaren plataforma indartsua eta jakina da. Estaldura Industrialarekin lotutako Gainazalen Tratamendua jorratzen du. Estaldura-aplikazioak, Pintura Ikuskatzea eta Test metodologiak\nEstaldura InspectorsTraining Moduluak Industria Estaldurako Adituek eta Espezialistek sortu dituzte. The estaldura espezialista petrolioa, gasa, petrokimika, itsasoa, ontzigintza, industria astunak. Onshore, Offshore, Pipeline, Process Industries-en lan egiten duten ikasle askok onura atera die E-learning programa honi. Etorkizun hurbilean, beste lanbide batzuekin lotutako ikastaro ugari sartzea erabakitzen dugu, hala nola soldadura, isolamendua, suteen aurkako estaldura, berokuntza bidezko galbanizazioa, spray termikoa, erregogorrak eta kudeaketa, etab.\nEstaldura Ikuskatzailearen Karrerako Progresioak\nLineako ikastaroak amaitu ondoren, jakintsuak honela lan egin dezake: -\nKorrosioaren aurkako ikuskatzailea\nKorrosioaren kontrolerako ingeniari\nQC / QAko inspektorea\nBabes Estaldurako espezialista\nPinturaren hutsegiteen analisian aditua\nLineako estalduren prestakuntzaren abantailak\nOnura hauek zehaztu ziren Lineako Estaldurako Ikuskatzaileen Prestakuntzarekin lotuta\nE-learning / Linea moduak parte-hartzaileen irisgarritasuna hobetzen du 24 X 7 eta 365 egunetan. Lineako prestakuntza hau erabil dezakete lanerako / etxean / aisialdian / oporretan sarbide errazarekin.\nLineako modalitateak bisa / hegaldia / hegazkineratzeko eta ostatuaren kostuak murrizten ditu Onsite moduarekin alderatuta. Gainera, laneko absentzia eta ondorengo soldata galtzea ekidin daitezke.\nIkastaroen diapositibak / eztabaidak / zuzeneko txatak / zuzeneko bideoak / Galdetegiak / lanak nahitaezko irakurketarik edo amaitzerik gabe nabigatuko duzu. Saioak edozein unetan saltatu / amaitu / alderantzikatu / berreskuratuko dituzu, mugarik gabe\nIkastaroko diapositibak / edukiak audio aurkezpen batekin hartzen dira ikaslearen memoria zabaltzeko. Hori gogoratuko da lineako ikastaroen fase osoan.\nGure ikastaro guztiek zereginak eta galdetegiak egiten dituzte ikaslearen ezagutza hobetzeko. Aldizkako ebaluazioek ikasleei azken kurtsoa amaitzen lagunduko diete.\nGure Online prestakuntzako edukiak Nazioarteko Ikuskatzaileen curriculumarekin bat datoz. Gure Online Prestakuntza ezagutzak baliagarriak izango dira Nazioarteko ziurtagiriaren azterketa guztiak garbitzeko.\nIkastaroen tasarik baxuena\n2014az geroztik, HTS COATING-en leloa kalitatezko hezkuntza ematea da Industrial Coating Inspection eta Aplikazio segmentuetan. Beraz, Ikastaroaren eta Azterketaren tasak beti dira lehiakorrak eta txikienak dauden prestakuntza hornitzaileekin alderatuta.\nHTS COATINGS adituak aitzindariak dira Industria Estaldura Aplikazio eta Ikuskapen segmentuetan. Horrela, gure ikastaro eta eduki guztiak estaldura teknologiaren bertsio eguneratuekin eta gaur egungoekin hornitzen dira.\nLineako estaldurak HTS estaldurekin dituzten abantailak\nIkasle askok ez dute gogobetetzea iraupen laburreko nazioarteko ikuskatzaileen prestakuntza ikastaroetara joaten zirenean. FROSIO / bezalako Nazioarteko Ziurtagirien hornitzaileak SSPC / NACE / BGAS / ICORRek hainbat ziurtagiri maila ematen ditu. Nazioarteko ikastaro horien iraupen laburra dela eta, ikasleek prestakuntza klase osagarriak behar dituzte. Beraz, trebakuntza eta ziurtagiri programa guztietan eskatzen dute. (Estaldura ikuskatzailearen prestakuntza / Frosio estaldura ikuskatzailea / SSPC inspektorea / Frosio ziurtagiria / pintura ikuskatzailea)\nIraupen laburreko prestakuntza gainditzeko, Online Coatings-ek webgune hau diseinatu du HTS COATINGS-eko prestaketa ikastaro desberdinetarako. E-learning plataforma honek kapitulu guztiak arretaz diseinatu ditu ikasleak estaldura ikuskatzeko teknologia erraz ulertzeko. Orain, SSPC eta FROSIOri lotutako prestaketa programak gehitu ditugu. Laster, ikaslearen aukerekin bat datozen programa gehiago gehituko ditugu.\nLineako estaldurak eta HTS estaldurak, gure ikasle guztiei desbideratu nahi die petrolio, gas, petrokimika eta industria astunetan karrera hobea lortzeko.\nONLINE IKASTAROAK EMAITZAK\nEstaldura Ikuskatzaileen eta Ziurtagirien erabilgarritasuna gure industrietan\nEstaldura Ikuskatzaileak eta Ziurtagiriak: Mundu osoko egoera ekonomikoa eta langabezia proportzioa ezin dira asmo eta arrazoi askorengatik. Gainera, azken COVID 19\n20 / 07 / 2020 Iruzkinik gabe\n14 / 07 / 2020 Iruzkinik gabe\nBabesari eustea Ingeniariek, ikuskatzaileek eta petrolio, gas, petrokimika eta beste industria batzuetako ingeniariek, ikuskatzaileek eta zuzendariek frogatutako zailtasuna da. Babes errendimendua aztertuz, fisikoa hobetuz\n11 / 06 / 2020 1 Iruzkina\nISO / SSPC Arauak Erabiltzaileak Mundu osoan\nCopyright © 2021 Lineako Estaldurak | Powered by Astra WordPress Gaia


Historia | Mundua ez da biribila\nEl Correok 100 urte?\nGaur ez dut hemen nik idatziko. Aldizkari honen lagun on batek helarazi didan testua euskaratu dut nola edo hala, eta horrelaxe emango dizuet, hitzez hitz. Agian ikusita daukazue gaztelaniazko bertsioa beste webguneren batean, sarean bolo-bolo dabil eta. Baina beti webgune “subertsiboetan”, nekez “ganorazko” medioetan. Gaia El Correo egunkariaren mendeurrena da, eta testua, hauxe: Azkuna eta Bilbaok gaur goizean inauguratu dute [apirilaren 22an egin zen ekitaldia],...\nMartxoaren 8aren jatorria eztabaida ideologikoa ere bada\nOso bertsio zabalduaren -apika zabalduenaren- arabera, aurten betetzen dira 100 urte martxoaren 8ko ospakizuna eragin zuen gertakari lazgarritik. Baina askok ukatu egiten dute hori. Garrantzi handirik gabeko akats historikoa baino, ezker eta eskuinaren arteko borroka izan liteke desadostasun horren jatorria.\n1908ko martxoaren 8a, New York (AEB). Cotton enpresako ugazabak bere fabrikari su eman eta barruan itxialdia egiten ari ziren emakume guztiak erre egin ziren. 146 hildako, iturri batzuen...


Kelso (Eskozia) - Wikipedia, entziklopedia askea.\nKelso (Washington) eta Orchies\nKelso, Eskoziako gaeleraz: Cealsaidh, Eskoziako Scottish Borders eskualdeko hirugarren herria da. 2011ko erroldaren arabera 5.639 biztanle ditu.\n1128a Kelsoko abadia sortu zen eta aurrez herrixka txiki bat bazegoen ere monjeek bultzada eman zioten herriari. Tweed ibaiaren beste aldean Roxburgh eratu zen. XVI mendeko Eskoziako Erlijio Erreformaren ondoren abadia bertan behera utzia izan zen eta Kerr familiak hartu zituen monjeenak ziren lurrak. XVII menderako Kertarrak herriaren jabe bihurtu ziren.\nXVIII mendean hainbat jauregi eraiki ziren Kelso inguruan, aipagarrienak Floors gaztelua eta Mellerstain House. Sir Walter Scott idazle handia Kelsoko Grmatika eskolara etorri zen 1783an eta Kelso "Eskoziako herri polit eta erromantikoena" zela esan zuen. 1803an ibaia gurutzatzeko Rennie's Bridge eraiki zen, izena John Rennie of Haddingtonek eraikia izanagatik jaso zuen baina gaur egun Kelsoko zubia izenaz ezagutzen da. Zubiaren kostoa asumitzeko bertatik pasatzeko ordaindu beharra zegoen eta herritarrek matxinada ezaguna egin zuten 1854an. Hiru urte beranduago bada ere peajea kendu egin zuten.\nErdigunea eta udaletxea.\nSt Andrew's eliza.\nKelsoko abadiaren hondarrak.\nKelso (Washington) (AEB)\nMultimedia: Kelso, Scottish Borders


Etorkinek ere euskaraz egiten dute - Josu Landeta / irakaslea - - Hiruka.eus\nUkberri 2003-12-12 22:22\nEuskal Herria 2002ko urte hasiera. Neoliberalismoak ezarritako lege ankerrak bultzaturik, munduan beste asko legez Afrikatik familia bat ailegatzen da. Munduan beste asko legez euren herritik kanpo lur arrotz batean sartzen dira: ez dute inor ezagutzen, ez dakite nora jo... Beharrak bultzaturik, apurka-apurka euren herrialdeko jendearekin harremanetan hasi eta zelanbait konponduko dira. Hilabete batzuk pasatu eta, iraila aldean seme-alabak eskolan hasi beharrean aurkitzen dira. Ez dute hemengo hizkuntzarik ezagutzen eta A ereduko ikastetxe bat aukeratzen dute, ez dakigu haiek aukeratuta ala baten batek emandako aholkuengatik. Ikasturtea bukatu, eta umeak gaztelaniaz berba egiteko gai izango dira; euskaraz, ostera, lau berba baino ez dute jakingo.\nIkasturtearen amaieran lan arrazoiak direla eta, familia hori herri euskaldun batera joan beharrean aurkitzen da, hau da, euskara hutsez bizi den herri batera. Esan beharrik ez dago bertako eskolan ere euskara hutsez ari direla (D ereduan), eta A ereduko eskola horrek zer nolako laguntza eman dien teorian gure inguruan ofiziala den euskara ezagutzeko. Beraz kontuak atera ikasturte hasieran zer suposatuko duen Euskal Herriko beste errealitate kultural batekin topo egitea. Euskal Herrian urtebete luzean bizi direlarik, hezkuntza sistemak ez ditu errealitate horretan murgildu: Badakite, bai, gure hizkuntza euskara dela, baina berdin berdin jakingo dute frantziako hizkuntza frantsesa eta ingalaterrako hizkuntza ingelesa dela. Euskarari buruz ez dakite gehiagorik.\nIkasturtea aurrera joan ahala, kosta ahala kosta euskaraz aurreratuz doaz: Ume txikiena bada gai euskaraz zenbait gauza esateko; nagusienari,ostera, gehiago kostatzen zaio baina euskara ondo ulertzen du, eta irakaslearen laguntza dela medio bertso bat ere egin dezake. Eta ez hori bakarrik: Laguntzarekin kantatu ere egiten du.\nEskolan hiru hilabete daramate (herrian bost edo sei), eta halako batean hara non berriz Bilbora joan beharrean aurkitzen diren: Ostera ere etxez aldatzea, ostera ere umeak beste eskola batera bidali... Eta zein eskolatara bidali?. Ezetz asmatu?. BINGO!!. Ostera ere A ereduko eskola batera!!!. “Euskara apur bat badakite, baina zer axola du horrek!!!. Azken batean gaztelaniaz ere ondo moldatuko dira, eta ez dute gauza handirik galduko!!!”. Hori pentsatuko dute, antza, berriz ere A ereduko eskola batera joatea aholkatzen dieten aholkulari prestu horiek.\nHori ikusita, ondorio batzuk atera genitzake:\n- A eredu horrek ez du euskalduntzen, umeak ez ditu Euskal Herriko errealitate kulturalarekin lotzen. Zenbaitek inposatutako eredua da, eta zelan edo hala eredu horren jarraipena bermatu behar da; noren bitartez eta, Euskal Herrira heldutako etorkinak bertan eskolatuz. (Eta inork ez dezala “etorkin” hitzetik ezer susmagarri atera).\n- Ume horiek ia urte bi daramate Euskal Herrian, eta honezkero euskaldunak izan litezke baldin eta hasiera hasieratik eskola eredu egokietan sartu izan balituzte. Zein da eredu egokia?: Gure herriaren errealitate kulturala ezagutzea bermatzen duen hori, hau da, euskara ezagutzea gaztelania ezagutzen dugun legez.\n- Gurasoak ez dira horren errudun, azken batean haiek ez dira hemengo problematikaren jabe. Baina zer esan behar dugu euskal autonomi erkidegoan dauden aholkulari prestuez?. Sarri entzuten dugu komunikabideetan erkidegoko eskola publikoari egiten zaizkion laudorioak. Ez dut ukatzen zenbait arlotan ondo jokatzen duela, baina euskaldunok zer pentsatu behar dugu eskola hori gure herrira datozenak euskalduntzeko gai ez bada?. Eta are gehiago: Zer nolako biztanleria izango du Euskal Herriak etorkizunean?. Bere lurraren hizkuntza ezagutzen ez duena?.\n- A ereduak euskalduntzen ez duela, orain ez etorri esaten kanpotik datozenak eskolaratze egokia izan dezaten hori behar dutela; izan ere, apur bat gehiago kostata ere hobe dute gure herriaren errealitate kulturala ondo islatzen duen eredu batean kokatzea, herri euskaldun horietan ume horiekin frogatu den legez.\nBukatzeko, neure eskerrik beroenak hainbat ikastetxe euskaldunetako irakasle guztiei, ume horiei kalitatezko irakaskuntza emateaz gain bertoko hizkuntza ezagutzea bermatzen dietelako. Ia egun batean ume etorkin horiei gure artean bizitzeko eta lan egiteko balio zaien, eta aurrerantzean esperientzia horiek hainbat eskola euskaldunetan berriz ematen diren, jakina, gure hezkuntza sistemak eta mandatari prestuek permititzen badute.


VULK + TATXERS – MUSIKA ZUZENEAN\nVULK + TATXERS\nOtsailaren 25 gauean euskal eszenaren punta puntako bi talderen kontzertua izango da Sanagustin kulturgunean, Azpeitian. Arratseko 22:00etatik aurrera Vulk (argazkian) eta Tatxers ariko dira zuzenean.\nAndoni de La Cruz, Alberto Eguiluz, Julen Alberdi eta Jangitz Larrañaga dira Vulk. 2014 urtean sortzen da banda eta denbora tarte honetan zuzeneko emanaldiak eta diskoak tartekatu ditu bandak. 2015 urtean ‘Zaldia Burning’ disko txikia kaleratzen da. 2017 urtean, ‘Beat Kamerlanden’ iraupen luzeko lehena. 2018an, berriz, ‘Ground for Dogs’ eta laster argitaratuko da Vulk taldearen hirugarren lan luzea. Musika eraginen artean Institute, King Crimson, Television, This Heat, The Fall, edo Uranium Club bezalako taldeak aipatzen ditute, rock zertzeladak postrock giro ilunekin tartekatuz.\nPlaza Nagusia Plaza\nSanagustin Kulturgunea(a)n kontzertu gehiago


Gernika sortu zeneko 652. urteurrena ospatuko dute zapatuan - Busturialdeko Hitza : Busturialdeko Hitza\nGernika sortu zeneko 652. urteurrena ospatuko dute zapatuan\nGernika sortu zenetik 652 urte igaroko dira zapatuan, eta urtero legez, Gernikazarra Historia Taldeak gertatutakoa ekarriko du gogora. 12:00etan Foruen plazan hasita hiriko mugetatik ibilbidea egingo dute parte hartzaileek, ohiturari jarraiki.\nUdaletxe aurrean hasi, eta 8 de Enero, San Juan, Allende Salazar eta Adolfo Uriste kaleetatik egingo dute ibilbidea bertaratutakoek. Ondoren, aurreskua dantzatuko dute, eta zapia jarriko diote Don Telloren eskulturak eskuan daukan uri gutunari. Ekitaldia bukatzeko, parte hartzaileek ohorezko liburua sinatuko dutela esan dute Gernikazarra taldekoak, “hurrengo belaunaldiei gertaeraren berri emateko”.\nGernikazarra Historia Taldeak jakitera eman duenez, ikurrina eta herriko bandera ikusi ahal izango dira udaletxean egun horretan.\nGernika sortu zeneko urteurren ekitaldia 1936. urtera arte etengabean egin zen tradizioa zela adierazi dute taldekideek, eta urteurrena “danbolin eta afariagaz” ospatzen zutela azaldu.\nOhitura hori Gernikazarra Taldeak berreskuratu zuen orain urte batzuk, eta azkenaldian ospakizuna egin dute herrian zehar. Horren harira, ordu erdi inguru iraungo duen ekimenean parte hartzera gonbidatu ditu herritarrak.\nSorreraren historia. 652 urte beteko dira aurten Don Tello kondeak Gernikari hiri gutuna eman zionetik. Hori erakusten duen dokumentua da, hain zuzen, Don Telloren eskulturak eskuan daramana. Bertan, apirilaren 28an sortutako herriak izango zituen mugak zehazten ziren, bai eta, gernikarren eskubide, betebehar, eta abantailak zeintzuk ziren.\nJuridikoki eta politikoki 1882. urtera arte horrela antolatu zen Gernika, urte horretan, Lumok eta Gernikak bat egin zuten arte.


Manifestua | wikihistorias\nIritzi guztiak errespetatzen diren elkargune bat izatea da asmoa. Historia txikiak abiapuntu hartuta, Historiaren berrikusketa bat egin nahi dugu. Genero ikuspuntuan oinarrituz, mendebaldeko gizarte matxista, heterosexual eta zuriaren diskurtso hegemonikoa desegin eta ezagutza anitz, zabal eta ez-lineal baten aldeko apustua da proiektu hau. Historiak egiten gaituelako, guk egin behar dugu historia.\nHistoria multifazetiko baten alde.\nHistoria gurea da.\nHistoriaren eraikitze kolektibo baten alde.\nDenbora historikoaren ulermen hirudimentsional baten alde. Ez lineala, ez borobila.\nMugimendu etengabean dagoen Historiaren kontzepzio baten alde.\nGenero ikuspegitik eraikitako Historia baten alde.\n1. Historia multifazetiko baten alde\nHistoria ez da ez bakarra ez objektiboa. Nork eta nondik kontatzen duenaren araberakoa da. Historia leku askotan sortzen da aldi berean. Historia Afrika, Txina edo Europatik nola kontatzen den ez da berdina. Ez da berdina makro gertakizunetan (gudak, botereak, ekonomiak) edo mikro historietan (eguneroko eginkizunak, erlazio pertsonalak eta talde zehatz batzuei lotzen zaizkion prozesuak) arreta jartzen badu. Ez da berdina gizonek ala emakumeek idazten badute. Genero ikuspegi batetatik idazten bada, edo ikuspegi honetan pentsatu gabe. Gertakizunetik urrun dauden pertsonek idazten badute edo hauetan parte hartu dutenek idazten badute. Ez da berdina pertsona bakar batek idazten badu edo askoren artean adosten bada. Desberdina da.\nGuztion onespena behar ez duen Historia bat. Egi Azkena ez da existitzen; gertatutakoari hurbilketak baino ez dira existitzen, bakoitzaren subjektibotasunak irazitakoak, batzuetan metodologi zientifiko objektibo baten bidez lortu direnaren itxuraren azpian ezkututakoak.\nHorregatik, Wiki-historiak Historia era multiple batean sortzeko lekua bezala aurkezten da, zeinean denok gehitu dezakegun gure ikuspuntu propioa; parte hartze eta editatzeko leku bat, zeinean ez garen beti guztiz ados egongo, baino are eta ikuspuntu gehien ezagutaraztera emango ditugun. Historiaren ikuspegi multifazetikoak elkarrekin sortzeko leku bat.\n2. Historia gurea da\nGure Historia idazteko kapazak gara, horretarako behar ditugun tresnak ditugu. Sinestea eta horretarako denbora hartzea baino ez da behar. Inork ez diezazula esan zure historia propioa idazteko legitimatuta ez zaudela. Ez zaitez gaitasungabetzen utzi.Historiaren eraikuntzan oligarkia bat badago, guk onartzen dugulako da. Legendak eraikitzea, zurrumurruak eragitea, zeure ahotsa entzuten uztea eskubide bat da, ia komunitatearekiko eginkizun pertsonal bat.\nWiki-historiak ahots horrentzako plataforma bat bezala sortzen da, leku bat zeinetik, zure gogo eta dedikazioarekin, zeure burua habilitatu dezakezun; zeure buruari present egoteko leku eta denbora bat emateko. Beste modu batean urrun geratzen zaizkigun prozesu historikoen idazkeran parte hartzeko tresnak eskaintzen dizkizu.\n3. Historiaren eraikitze kolektibo baten alde\nAhoz igorritako istorio eta kondairen izaera interesgarria berreskuratzea. Beldurrek, mitoek eta sinespenek, kontatutakoak eta ez idatzitakoak ere gizartea konformatu eta bere Historiaren eraikitzean laguntzen dutelako. Batzuetan kontatutakoa gertatu delako, edo batzuetan, kontatu eta gero gertatzen delako. Legendak eta zurrumurruak kolektiboki aldatzen eta formatzen joan, eta gizarte bati buruz dugun ikuspegian, edo gizarte horrek guregan duen ikuspegian garrantzia dutelako.\nHorregatik, ez dugu bertsio ofiziala soilik entzun nahi, baizik eta esaten zena eta azkenik gertatu zena, esaten zena eta gezur galanta izaten bukatu zuena; norbaitek kontatu eta inoiz gehiago entzun ez zen hori, eta horren inguruan sortu ziren zurrumurruak. Guzti horrek ere gure artearen mundua ikusteko moduan eragiten duelako, eta kaleko sinesmenek azkenean gertaera handien gaineko eragina izaten dutelako.\n4. Denbora historikoaren ulertze tridimentsional baten alde. Ez lineala, ez borobila\nEdozein gaurkotasun ez da puntu bat, baizik eta bidegurutze bat: momentuko edozein unek iraganeko osotasun osoa eguneratzen du eta etorkizunaren osotasuna bultzatzen du. Iragana edozein orainalditan bizirik dago, pertsonari proiektuak lantzen eta xede bat osatzen laguntzen dion ikuspuntu bat da. Bidegurutze honetan sartzen dugu osagarri feminista.\nWiki-historiak emakume artistak bere barne hartzen dituzten artearen historiaren bertsioetaz gain, artista horiengatik sortzen direnak ere eskaini nahi ditu. Historiaren eraikuntzak, sistema patriarkal baten barnean dagoen heinean, honen funtzionamendu-eskemak errepikatzen ditu. Wiki-historiasen emakume artista eta bitartekariak gonbidatzen dira haien esperientziak konta ditzaten, honela emakumeek esan beharrekoa balorean jarriz. Hala ere, Wiki-historiak Historia ikuspegi feminista batengandik aztertzen interesatuak dauden gizonei ere irekia dago; genero arazoetan gizonezkoen ekarpenak ere garrantzitsuak direlako.\n5. Mugimendu etengabean dagoen Historiaren kontzepzio baten alde\nBerrikuspen eta berriketa etengabean dagoena, edozein kontakizun aurreiritzi ideologiko eta tresna zehatz batzuen bidez egiten baita. Tresna hauek, internet bidezko baterako edizioko plataformak, esaterako, azken emaitzan eta hau erraztasunez eguneratua izan dadinaren gainean garrantzi handia dute.\nHonela, Wiki-historiak beti editagarriak dira, beti aldakorrak eta mugikorrak. Zerbait gustatzen ez bazaizu, Wiki-historiak aldatzeko aukera ematen dizu; argi ikusten ez duzun puntu baten gainean etabaidatu dezakezu; etengabeko mugimenduan dagoen eraikuntza historikoko prozesu batean parte hartzea errazten dizu.\n6. Genero ikuspegitik eraikitako Historia baten alde\nEmakumeak non dauden eta zeuden lekutik egin dutena ikustatzen duena Historia. Emakumeekiko erlazioa duen Historia balorean jarri eta berdintasunezko etorkizun bat eraikitzen laguntzen duena.\nemakume artisten historia “utziak” berraurkitzeko\ngizonezko artistek egindako emakumeen errepresentazioak berrinterpretatzeko (feminitatearen bertsio espezifikoen eraikuntzarekin lotura duten horiek)\nArtearen historiak eraikia izan den patriarka-kulturaren baloreekin erlazionatzen den diziplina bezala erakusten duen rola aztertzeko. Gizonezkoaren autoritatearen interesei begira produkzio artistikoa zuzendu duen patriarka-kultura, hain zuzen ere.\nNeutroa geureganatzearen alde, emakumeok ere barne hartzen gaituen zerbait bezala; ez dadila beharrezkoa izan “emakume artista” esatea, baizik eta “artista” soilik. Denon kontakizunek Historiak hutsik utzi dizkigun zuloak bete ditzaten.


‘ingurumena.net’ jaio da, Euskal Herriko Garapen Jasangarriaren ataria | EA - Eusko Alkartasuna\nHasiera » Gizartea » ‘ingurumena.net’ jaio da, Euskal Herriko Garapen Jasangarriaren ataria\n‘ingurumena.net’ jaio da, Euskal Herriko Garapen Jasangarriaren ataria\nAsteon jaio da ‘ingurumena.net’ Euskal Autonomi Erkidegoan\nGarapen Jasangarrirako erreferentzia izan nahi duen web-orria.\nzuzentzen duen Eusko Jaurlaritzaren Lurralde Antolamendu eta Ingurumen Sailak\nsustatutako atari honen bidez, garapen jasangarriarekin zer ikusia izan eta\ngure lurraldean gauzatzen diren ekimenak ezagutu eta eurotan parte hartu ahal\nweb-orrietararako sarbidea eskaintzen du, Europar Batasunekoetara batez ere;\nhortaz, Euskal Herriko garapen jasangarriari buruzko informazio guztia eta horretan\nparte hartzeko aukera emateaz gain, internetek garapen jasangarriari buruz eskaintzen\ndituen bestelako informazio guneetara heltzeko tresna eraginkorra da\nweb-orri berri hau.\ninformazio guztia nahiz berritasun edota azken berriak eskuratzeko, sarbide\nzuzena eskaintzera dator ‘ingurumena.net’ web-orria, munduko gunerik\nestrategikoenetan nahiz gure lurraldean, garapen jasangarriari dagokionez, informazio\neguneratua eskuratu ahal izateko.\ninteresgarri batzuk ere, estrategiari lotutakoak, eskaintzen dira bertan, halanola,\nEAE-ko ingurumenaren diagnostikoa nahiz Jasangarritasunerako Konpromisoa,\nEuropako, Britainia Handiko edo Espainiako estrategiak.\nWeb honek eskueran\njarritako ‘link’ edo loturek, EB-ren web-orrira, datorren abuztuan\nburutzekoa den Johannesburgoko batzarrekora, euskal udalen Tokiko Agenda 21\nsartzeko bidea eskaintzen du, hots, mundu osoan, garapen jasangarriei\neta ingurumen politika berriei lotutako guztia eskueran jartzen du.\nzuzenean jaitsi edo inprimatu ahal izango ditu dokumentuok. Era berean, datozen\nhilabete eta urteotan, Eusko Jaurlaritzak jasangarritasunerako diseinatutako\ningurumen estrategiaren baitan ezarri dituen helburuak neurtuko dituzten\nadierazleen bilakaeraren jarraipena egin ahal izango da. ‘ingurumena.net’\natariko lehen orrian, atal berezituan agertuko dira adierazle horiek.


Nola berreskuratu datuak kaltetutako txartel batetik - Geofumadas\nIraila, 2008 Hainbat\nBaldintzak desberdinak izan daitezke, baina askotan gertatzen da txartelak ez duela onartzen diskoa hondatuta dagoela edo idatzita babestuta dagoen mezua erakusten duten argazkiak deskargatzea.\nGaur bidaiatik itzuli naiz, 130 argazki gisa hartu ditut 4 komunitate desberdinetan eta plop! txartela ez dirudi irisgarria, eta, beraz, duela denbora batzuk erosketa batera jo nuen.\nDa CartdRecovery, ezagutu ditudan praktikoenak.\nOnartzen dituen baldintza hauek dira:\nArgazkiak memoria-txarteletik ustegabean ezabatuak\n"Ezabatu" operazioan galdutako argazkiak\nMemoria edo eskuraezina den txartelaren kalteak\nKamera piztuta dagoenean, txartela kentzeko datuak hondatuta daude\nFAT, ROOT, BOOT bezalako arloetan galdutako datuak\nTxartela erabiltzerakoan galdutako datuak hainbat gailutan, hala nola kamera edo ordenagailuetan\nOnartutako kameraren markak:\nMemoria mota onartzen duen:\nSanDisk, Kingston, KingMax, Sony, Lexar, PNY, PQI, Toshiba, Panasonic, FujiFilm, Samsung, Canon, Qmemory, Transcend, Apacer, PRETEC, HITACHI, Olympus, SimpleTech, Viking, OCZ Flash Media, ATP, Delkin Devices, A -Data ...\nIrudi formatu arruntak: JPG JPEG TIF GIF TIF PNG BMP\nOhiko bideo formatuak: AVI MPG MPEG MOV ASF\nAudio formatuak: MP3 MP4 WAV\nRAW formatuak: Nikon NEF, Canon CRW CR2, Kodak DCR, Minolta MRW Konica, Fuji RAF, X3F Sigma, Pentax PEF, SRF Sony, Olympus ORF eta beste batzuk.\nProzesuaren CardRecovery Sinplea da, eskatu txartelaren jatorria eta helmuga non gorde nahi duzun; orduan erabiltzen ari den txartel mota, ematen ez bada automatikoki hautematen du eta azkenean irudiak itzultzen ditu ... bikain.\nDoako bertsioa konbentzitzeko besterik ez da, berreskuratzen duen guztia erakusten baitu baina irudiak gordetzeko gai izan gabe. Ordaindutako bertsioak 39.95 $ balio du erosi Paypal eta zure helbide elektronikoarekin aktibazio kodea bidaltzen dizute.\nBerreskuratu ditudan datu kopuruagatik; horien artean, dirua kobratzen ari zen bideoa ... ordaindu beharrekoa.\naurreko Post«Aurrekoa Aukera interesgarria El Salvadoren\nNext Post Nola gauzak ziren orduanHurrengo »


Gazteak erdigunera : Oarsoaldeko Hitza\nPUBLIERREPORTAJEA, PASAIAKO UDALA\nEskubidean proiektuak ahotsa eman die Pasaiako gazteei. Ahotsa eta hitza izango dute hemendik aurrera. Herria hobetzeko proposamenak Antxora eraman zituzten Pasaiako ikastetxeetako ikasleek.\nProposamen ugari eraman zituzten Antxora Pasaiako hiru ikastetxeetako ikasleek.\nAgerikoa badirudi ere, nekez bultzatu daitezke gazteei zuzendutako —eta ondorioz etorkizunari zuzendutako— politikak gazteak aintzat hartu gabe. Aintzat hartzea, ordea, ez da soilik gazteen beharretan pentsatzea, baizik eta gazteei haien beharrak gauzatzeko tresnak ematea. Betiko paternalismoa alde batera utzi eta gazteengan konfiantza erakustea; funtsean subjektu politiko gisa tratatuak izatea.\nHori da hain zuzen ere Pasaiako Udalak herriko beste hainbat eragileekin batera egin nahi duena. Etorkizunean gazte aktibo eta parte hartzaile izan daitezen, beharrezkoa da gaztetatik gizartearekiko ardurak haien gain hartzea. Hausnarketa horretatik tiraka, Pasaian BiziHezi Eskubidean herri egitasmoa programa sortu dute. Gazteak erdigunean jarriko dituzte azpian jarri ordez. Egitasmo kolektiboa da gainera, Pasaiako Udala bultzatzaileetako bat da besterik ez. Eskubidean proiektuak aurrera egiteko,haiekin harremana duten eragile guztien konpromisoa beharrezkoa da, familiena, kultur eta kirol elkarteena, udal zerbitzuetako hezitzaileena eta zer esanik ez, ikastetxeena.\nPasaiako Karmengo Ama, Anunciata eta Pasaia-Lezo Lizeoak hausnarketarekin bat egin eta gazteen autonomia eskoletatik bultzatzeko konpromisoa hartu dute. Gazteen parte hartzea eta herriarekiko interesa sustatzeko asmoz, herrigintzan aritzeko aukera eskaini diete; nola? Herria hobetzeko proposamenak elkarrekin landuz eta garatuz.\nHilabeteak eman dituzte haien hausnarketa propioak egiten,herritar guztien, eta bereziki gazteen ongizateari begira. Gogor eta seriotasunez lan egin ondoren, proposamen sorta ikaragarria eraman zuten azaroaren 22an Pasai Antxon egindako topaketara hiru ikastetxeetako ikasleek. Gaztetxoak izanagatik ere, zentzuzko eta zuhurtzi handiko proposamenak egin zituzten hainbat tailerretan; generoari, kirolari, gure hitza entzuni, zineari, tailerrei, eta ekologiari lotutakoak besteak beste, zenbait heldu zur eta lur utzita.\nAntxoko topaketan konpromiso handia erakutsi zuten eta alai parte hartu zuten ekintzetan LH eta DBHko gazteek, egitasmoaren helburua lortuz. Heldu askok ez bezala, gazteek herriaz kezkatzen direla frogatu zuten. Gainera, plan bikaina izan zen goiza klaseetatik kanpo eta lagun artean pasatzeko.\nGazteak hiritar sentitzea da Eskubidean proiektuaren helburu nagusia\nGazteekiko harremanetan, luzaz bertikaltasuna izan da irizpide nagusia. Erakunde jakin batek, ikastetxeek edota elkarteek erabaki izan dute zer den gazteek behar dutena eta nola jokatu be-har duten. Agerikoa da gazte as-kok ez dutela interes handirik erakusten, eta tarte labur baten ondoren, bultzatutako neurriek indarra galtzen dutela. Eta hein batean zentzuzkoa da; haiek diseinatu ez duten prozesu baten parte izatea eskatzen baitzaie.\nEgoera hori iraultzeko asmoz, eragileekin elkarlanean gazteek prozesu guztietan parte hartzea bermatu nahi dute. Eskubidean proiektua ekimen kolektiboa da. Bertikaltasunari uko egin, eta sare zirkularraren alde egiten du, zeinetan gazteak erdigunean izango diren. Bizitzan topatuko dituzten zailtasunez jabetzeko modua dela uste du Ibai Saavedra Pasaiako Udaleko Kirol teknikariak, «proposamen ugari egin ditzakete, baina azkar ohartzen dira denak ez direla bideragarriak eta dena ez dagoela haien esku. Emaitzak, lanaren eta antolaketaren bitartez iristen direla ulertzen dute».\nGazteei hitza ematea, gainera, ikasketa prozesu autonomo bat bultzatzearen baliokide da, hausnarketa propioak egiten baitituzte; iturri gehiago eskatuz, ura publikoki eskaintzearen garrantziaz ohartzen dira; baina baita ur zerbitzuak zentzuz kudeatzeak duen garrantziaz ere. Kalean wifia eskatuz, teknologia berrien demokratizazioaz ari dira; baina Interneten jarrera arduratsuak sustatzeaz kezkatu behar dira ere bai.\nGazteak erdigunean jarriz, gizarte osoan eragiten ari direla dio Iyuya Urrutia udaleko Haur eta Nerabeen Eskubideen teknikariak, «gazteei hitza emanez hiritar kritikoak sortzen dira, eta horrek eragin zuzena izango du hurrengo belaunaldien gizartearen bilakaeran». Eskubidean proiektua «harro egoteko modukoa» dela diote bi teknikariek, Euskal Herrian ez baita horrelakorik bultzatu beste inon. Ez da erronka makala izango, baina herriko eragile guztiekin elkarlanean lor dezaketela uste dute.\nTxikiak izan arren, amets handiak dituzte gazteek\nGazteak dira, baina haiek argi dute; herrigintzari dagokionez asko dute esateko eta egiteko Pasaiako gazteek. Pozik bezain serio hartu dute Eskubidean proiektuak emandako aukera: elkarlanaren bitartez, herriari eragiten dioten hainbat prozesutan parte hartzearena, alegia.\nPasaia-Lezo Lizeoko Elene, Udane eta Iara.\nHainbat hilabetez klasean landuak izan ondoren, Antxora eraman zituzten euren asmoak Karmengo Ama, Pasaia-Lezo Lizeoa eta Anunciatako ikasleek, elkarrekin partekatzeko. Elene, Udane eta Iara Lizeoko DBHko ikasleek Gure hitza entzun proiektuan hartzen dute parte. Lehen aldiz, «goian dauden eragileek» gazteen ahotsa entzuten dutela nabarmendu dute, «orain arte lekuz kanpo sentitu gara. Baina orain badugu modu bat gure arazo eta kezkak helarazteko». Herrian zaborrontziak falta direla sumatu dute, eta Donibanen ez direla iturri gehiago behar, baizik eta daudenak behar bezala zaindu behar direla: «Iturriak badaude, baina ur gehiegi ematen dute, edo zuzenean, ez dute urik ematen». Horiez gain, gune ilunak argiztatzeko eta parkeak hobetzeko proposamenak egin dituzte. Bistan da, kasu egitekotan gazteek badituztela herrian eragiteko ideia positiboak. Gainera, Eskubidean proiektuak Pasaiako beste barrutiak hobeto ezagutzeko aukera eman diela azaldu dute, «izaera berezia du Pasaiak, eta normalean norberaren barrutira mugatzen gara. Baina proiektu honi esker barruti bakoitzak eskaintzen dituen zerbitzuak ezagutu ditugu, baita barruti bakoitzak dituen arazoak ere».\nKarmengo Amako Markel, Eider eta Gaizka.\nGaizka, Markel eta Eider Karmengo Amako ikasleek jarrera arduratsua dute Pasaiarekiko. Gazteei eragiten dieten gaietan, euren parte hartzea guztiz beharrezkoa dela iritzi dute hirurek, «herrian jolas-parke berri bategiteko proiektua esleitzen bada, funtsezkoa da gure ahotsa aintzat hartzea; azken finean gu izango gara parke horien erabiltzaile nagusiak. Gure beharrak ezagutzen ditugu». Hala ere, gaztarotik harago joan behar du-tela badakite, eta hainbat proposamen populazio osoari lotutakoak dira, adibidez, ingurumenarekin zerikusia dutenak: «Ibaietako ertzak garbi mantentzeko neurriak ekarri ditugu gurekin». Ilusio handiz ekin diote lanari, eta espero dute ekimenak jarraipena izatea, «Eskubidean proiektua geroz eta indar handiagoa izatea nahiko genuke», adierazi du Karmengo Amako hirukoteak.\nAnunciata Ikastetxeko Ares eta Ekiñe.\nAnunciatan ikasten dute Ekiñe eta Aresek. LHko ikasleak dira biak, baina dagoeneko badakite proposamenak eginez, haur, gazte eta nerabeen eskubideen defentsa egiten ari direla. Haien iritziz, Pasaiako Udalak gazteak entzun ahal izateko, iradokizunak bidaltzeko sistema baten beharra dago. Hori dela eta, iradokizun horiek jasotzea izan dute helburu, «herriko hainbat tokitan buzoiak jarriko ditugu, nahi duenak bertan bere kezka eta proposamenak sar ditzan. Betetzen denean, udaletxera eraman ahalko lirateke zuzenean». Antxon dagoeneko jarri dituzte hainbat buzoi,esaterako, Txema gozoki dendan eta Gaztelekuan.\nIkastetxean hasitakoak etorkizunari eragingo diolako\nIkastetxeak dira, ziur asko, gura-soekin batera, ikasleen egunerokotasunean pisu gehien duten eragileak, eta gazteak erdigunean jartzeko paper garrantzitsua dute. Eskubidean proiektuaren berri izan bezain laster, Pasaiako hiru ikastetxeek, Pasaia-Lezo Lizeoak, Anunciatak eta Karmengo Amak, harekin bat egin zuten.\nPasaiako ikastetxeetako ordezkariak.\n«Udalaren bitartez izan ge-nuen Eskubidean proiektuaren berri, eta gazteen garapenean eragiteko egitasmo oso interesgarria iruditu zitzaigun. Poliki poliki eta elkarlanean gazteek egun dituzten behar nagusiak eta dinamikak identifikatu ditugu», adierazi du Itsaso Elustondok, Pasaia-Lezo Lizeoko DBH-ko orientatzaileak.\nAurreiritziak alde batera utzi eta gazteengan konfiantza handiagoa izan behar dela uste du Karmengo Amako zuzendari Junkal Olaizolak: «Proiektuak egokia dela erakutsi du. Gazteei entzutea beharrezkoa da; ez soilik nerabeei, baita txikiagoak diren haurrei ere. Nahikoa da haien proposamenei kasu egitea, zentzuzko gauzak esaten dituztela ikusteko». Esku artean dutena garrantzia handiko proiektua dela argi du zuzendariak, etorkizuneko hiritarrekin ari baitira lanean.\nProtagonisten artean, hau da, gazteen artean izandako arrakasta agerikoa da, gustura parte hartzen baitute proposatutako ekintzetan, «haien iritzia eman eta emaitzak eman ditzakeela ikusten ari dira, eta ondorioz, geroz eta ekarpen gehiago egin nahi dituzte», azaldu du Muni Alarburu Anunciata ikastetxeko koordinatzaileak.\nGarrantzitsuena, ordea, pro-posamen eta ondorioen artean dagoena da, prozesua bera. Hori da gakoetako bat Itsaso Elustondoren ustez, gazteak prozesuan parte hartzeko prest daudela.Gakoa ez da zer behar duten, bai-zik eta zergatik eta nola lortuko duten helburua.


Gobernu Espainiarra eta Eusko Jaurlaritzaren arteko aurrekontuen gaineko akordiotik hiru egun besterik pasa ez zirelarik, Madrilgo gobernuak Euskal Autonomia Erkidegoko “motibazio politikoko indarkeria egoeran giza eskubideen urraketak jasan dituzten biktimen errekonozimendu eta erreparaziorako Legea” errekurritzeko hartutako erabakiaren berri izan genuen. Erabaki hau egun gutxiren ostean sartu zen indarrean.\nBeste behin ere, begi bistakoa da Estatuarekiko aldebikotasun eszenatoki bat ez dela posible, Gobernu Espainiarrak zenbait gairen inguruan pausoak emateko oztopoak besterik ez dituela jarriko erakusten jarraitzen baitu. Berriro ere, argi geratu da Estatu Espainolak, bere jarrera zentsorearekin, biktima batzuen existentzia ukatzen jarraitu nahi duela, hauen onarpen hipotetiko batek, inposatu nahi duen errelato bakarra ezerezean uzten duelako. Errekurtso horrekin, gainera, erakutsi du inolako erakunderi ez diola utziko inposatu nahian dabilen errelato ofiziala kontsaesanetan jarriko duen biolentzia politikoaren biktimarik aitortzen.\nAuzitegi Konstituzionalaren aurrean legea errekurritzearen erabakia (gogoratu 107/2012 dekretuarekin eta Nafarroako Biktimen Legearekin jarrera berbera hartu zuela), existitzen diren biktima bakarrak ETArenak diren diskurtso monolitiko eta partziala indartzeko saiakera berri bat besterik ez da. Estatuak eta bere aparatuek gatazkaren testuinguruan sortarazitako biktimon esistentzia ukatu nahi duen errelatoari eman nahi zaion bulkada berri bat. Gu ukatzea, Estatuak gatazkaren beraren existentzia ukatzeko duen modurik onena da.\nAitzitik, ulertu beharko luke, Legea idatzi eta onartzen bada, giza eskubideen urraketak jasan zituzten pertsona batzuei dagozkien eskubideak bermatzeko dela, Legea baino askoz lehenagotik jada existitzen ginen biktima batzuei hain zuzen; eta arau juridikoa bera, biktima hauek bagarelako sortua izan dela, eta ez alderantziz. Ondorioz, ulertu beharko luke, gizartearen eskariz idatzitako legeak nahi adina erasotuta ere, Estatuaren biolentziak eragindako biktimak berdin berdin existituko garela.\nEta hau ondorio benetan larriak dakartzan erabaki bat da gainera, ez soilik Legearen kontrako errekurtsoaren eraginpeko biktimentzat, baita Legebiltzarraren erabakimenarentzat ere, gizarte oso baten borondatearekiko errespetu falta izugarriaren erakusle izateaz gain. Bai EAEko Legebiltzarrak, bai euskal gizarteak oso modu argian adierazi izan dute beren iritzia: aitortza eta erreparazioa biktima guztientzat, baita Estatuaren biolentziaren eta honen babespean jardundako segurtasun-indarren, edota talde para-polizial eta eskuin-muturrekoen ondorio direnentzat ere.\nBere garaian adierazi zitzaigunez, Legearen baitan zenbait hobekuntza alde batera utzi beharra zegoen, honi ziurtasun juridiko maila altuago bat eskaintze aldera. Desiratutakoa baino okerragoa izan arren, elkarbizitzaranzko eta gertatutako guztia ezagutzeko aurrerapauso txiki bat suposatzen zuen Lege honexek. Orain, ordea, Gobernu Espainiarrak bere errekurtsoa epaile eta epaitegiei dagozkien eskumenak Balorazio Batzordearen esku uzten direla esanaz arrazoitu nahi du. Iruzur bat besterik ez da hau.\nLegeak, eremu administratibotik, jada preskribatutako krimenen gainean dihardu, eta ez inondik inora krimen hauen arduradunei zigor-neurriak ezartzeko lanetan. Biktima aitortzea du helburu, eta ez biktimarioa epaitu edo kondenatzea.\nEdozein modutan, paradoxikoa eta iraingarria da Estatuak orain epaitegi eta epaileen eskuduntzak aipatzea, krimena gertatutakoan edo hau preskribatu aurretik hauen inguruko inolako berririk izan ez dugunean. Gogora dezagun guk justizia ez dugula sekula lagun izan, eta orain argudiatzen duten justizia omisio horixe izan dela hain zuzen herri honetako hainbat eta hainbat pertsona inpunitate osoz erahil izanaren edo hauen oinarrizko giza eskubideak urratu izanaren arduradun bakarra.\nBiktima guztiak aitortu eta erreparatzea termino demokratikoetan elkarbizitza eraiki ahal izateko oinarri-oinarrizko pausoa da. Eta biolentzia politikoaren biktima guztiak aitortu eta erreparatzea, gure herrian bizitako tragediaren erradiografia osatzeko ekarpena da; zer gertatu den ezagutzea, berriro gertatuko ez dela bermatzeko. Guk argi dugu: ukaezina den egia bat zalantzan jartzeko errekurtso eta saiakera hutsal ororen gainetik, testigantzak jasotzen jarraituko dugu, gure lana errelato ofizialarentzat inkomodoak suertatzen diren biktima horien guztien esku jartzen, gatazka politikoaren testuinguruan jazotako giza eskubideen urraketen eta bestelako sufrimenduen mapa osatu artean, gertatutakoa kontatzerako garaian ahaztua izan ez dadin.\nHori dela eta, tortura jasan duten horiei, zaurituak izan ziren horiei eta Estatuak eragindako biolentziaren ondorioz erahildako horien senideei dei egiten diegu Egiari Zor Fundazioarekin harremanetan jartzeko.


CKEditor-eko gure pluginaren ibilerak: audiotik bideora Uzbekistandik bueltan - Iametza Interaktiboa\nCKEditor-eko gure pluginaren ibilerak: audiotik bideora Uzbekistandik bueltan\n2017, 10 urtarrila\nAzken egunetan ustekabeko pozgarri bat izan dugu. iametzaren HTML5 audio plugina HTML5 bideoarentzat egokitu du uzbekistandar batek. Horretarako ezinbestekoa izan da software libreak produktu eratorriak sortu eta banatzeko ematen duen eskubidea. Software libreak horrelako sorpresa atseginak ematen ditu.\nBehin baino gehiagotan idatzi dut blog honetan iametzaren HTML5 audio pluginari buruz: 2500 deskarga gainditu zituenean, CKEditor-ek abuztuko hilabeteko plugin bezala nabarmendu zuenean eta Software eta Teknologia Librearen III. Euskal Mintegian plugina aurkeztera joan ginenean.\nDuela egun gutxi iametzaren CKEditorreko HTML5 audio pluginaren uzbekerazko itzulpena jaso genuen Github-eko pull request batean. Ordu gutxira argitaratu genuen bertsio berri bat itzulpen horrekin. Une honetan 8 hizkuntzatan erabil daiteke gure plugina: euskaraz, ingelesez, gazteleraz, frantsesez, alemanez, errusieraz, ukranieraz eta uzbekeraz.\nUstekabea hurrengo egunean iritsi zitzaigun, Bahriddin Abdievek idatzi zigun, uzbekerazko itzultzaileak, gure plugina HTML5 bideoekin lan egiteko egokitu zuela eta besteekin partekatu nahi zuela esanez.\nPoz-pozik erantzun nion gure plugina GNU GPLv3 lizentziadun software librea dela eta moldatu eta konpartitzeko eskubide osoa duela esanez, ohore bat dela guretzat. Baldintza bakarra lizentzia berdina erabiliz banatzea dela.\nEgun horretan bertan argitaratu zuen HTML5 audio plugina. Interesa duenak CKEditor-en pluginen orrian aurkituko du: http://ckeditor.com/addon/html5video eta eskuragarri du iturburu-kodea, nola ez: https://github.com/bahriddin/ckeditor-html5-video. Harrera ona izan duela dirudi, lehen egun hauetan 100 deskarga baino gehiago izan ditu.\nIlusio berezia egin dit gertatutakoak. Milaka kilometroz banatuta egotea, kultura desberdinetakoak izatea eta elkar ez ezagutzea ez dira oztopo elkarlanerako eta elkarlanak fruituak ematen ditu. Horretarako ezinbestekoa izan da software libreak produktu eratorriak sortu eta banatzeko ematen duen eskubidea. Software libreak horrelako sorpresa atseginak ematen ditu.\nArtikulu honek Creative Commons Aitortu-PartekatuBerdin 4.0 Nazioartekoa (CC BY-SA 4.0) lizentzia dauka. Kopiatu, moldatu, zabaldu eta argitaratzeko libre zara, beti ere, nire egiletza aitortzen baduzu eta baldintza beretan egiten baduzu.\nKODIko euskarazko irratiak pluginaren 2.0.0 bertsiotik aurrera podcast-ak ere entzungai\nNik ez dut Korrikaren urtemuga festan hutsik egingo!


Abuztuaren 22tik aurrera, kultura aurrez aurrekoa izango da berriz ere Amorebieta-Etxanon. — Amorebieta-Etxanoko Udala\nAbuztuaren 22tik aurrera, kultura aurrez aurrekoa izango da berriz ere Amorebieta-Etxanon.\nHainbat hilabetetan Amorebieta-Etxanoko Udaleko Kultura sailak edukiak online eskaini ditu, hala nola kontzertuak, antzerkiak, dantza-ikuskizunak... 46.000 erreprodukzio baino gehiago izan dituzte, eta horietako asko ikusgai daude oraindik ere. Abuztutik aurrera, zornotzarrek antzerkiaz, dantzaz eta zinemaz berriz ere aurrez aurre gozatzeko aukeral izango dute.\nAbuztuaren 28an, 20: 15ean, antzerkiaren txanda izango da Ganso & Cia konpainiaren eta bere Panoli Kabareta ikuskizunaren eskutik, 40 minutukoa, COVID19aren garairako eta garaian asmatutako kaleko antzerki-ikuskizuna, Gorka Gansok eta Cecilia Paganinik antzeztua. Konpainiaren eszena onenetako batzuen bidez sortutako proposamena. Zirkuko ikuskizunen parodia bat da, umorez beteta, publiko guztientzat eta, bereziki, "pertsonentzat".\nEkitaldi guztiak Amorebieta IV frontoian izango dira, edukiera murriztuarekin, eta doakoak izango dira, nahiz eta bertara sartzeko doako sarrera inprimatu edo telefono mugikorrean eraman beharko den. Sarrerak 5 egun lehenagotik eskatu eta deskargatu ahal izango dira emanaldi bakoitzerako, abuztuaren 18an lehen ikuskizunerako, Zornotza Aretoaren webgunean (http://zornotzaaretoa.eus). Gehienez bost sarrera eskatu ahal izango dira. Eserlekuak eskaera-ordenaren arabera esleituko dira, eta eskatzailearen datuak eman beharko dira. Esparrura sartzean, eskuak garbitu beharko dira, eta maskara nahitaez erabili beharko da ikuskizunean zehar ere, momentu oro. Sarreran adierazitako eserlekuak erabili beharko dira segurtasun-tartea mantentzeko antzezpen osoan, jarduera erabat segurua izan dadin.


Lizentziei buruz - Creative Commons\nZer egiten dute gure lizentziek?\nCreative Commons egile-eskubideen lizentziak eta tresnak oreka bat lortzen saiatzen dira, egile-eskubideen legeriak sortzen duen "eskubide guztiak babestuta" ohikoaren barnean. Gure tresnak aukera bat dira, egile norbanakoentzat bezala enpresa handientzat edo erakundeentzat, bide erraz eta arautu baten bitartez sorkuntza lanen gaineko eskubideak emateko. Gure tresnen eta erabiltzaileen konbinazioak jabari publiko digital zabal bat sortzen du, eduki multzo handi bat, kopiatu, banatu, editatu, nahasi edo eraldatu daitekeena, egile-eskubideen mugen barruan.\nLizentzien diseinua eta oinarria\nCreative Commons lizentzia guztiek oinarri bera dute. Baimen bakoitzak laguntzen dio sortzaileari —gure tresnak erabiltzen badituzte, lizentzia-emaile ere deitzen diegu— egile-eskubideak gordetzen, aldi berean besteoi baimena emanez, bere lana kopiatu, banatu edota nolabait erabiltzeko —gutxienik dirua irabazteko asmorik gabe. Creative Commons lizentzia guztiek ziurtatzen diote lizentzia-emaileari bere lanaren aitortza izango duela. Creative Commons lizentzia guztiek munduan barrena dute balioa, egile-eskubideak baliozkoak diren bezainbatean baitira baliozko (hartan oinarritzen baitira). Ezaugarri horiek dira lizentzien zutarri; horien gainean, lizentzia-emaile bakoitzak hautatu dezake baimen gehigarriak ematea, bere lana nola erabilia izango den erabakiz.\nCreative Commons lizentzia-emaileak hainbat galdera sinpleri erantzun behar die lizentzia hautatzean — lehenik, merkataritza-xedeetarako erabiltzea baimendu nahi duen ala ez, eta bigarrenik, lan eratorriak baimendu nahi dituen ala ez. Lizentzia-emaileak lan eratorriak baimentzea erabakitzen badu, lana erabiliko duen edonork — lizentziadun deitzen diegu — lan berri hori lizentziaren baldintza berberen arabera eskuragarri jarri behar duela erabaki dezake. "PartekatuBerdin" deitzen diogu ideia horri, eta mekanismo horren bidez (hori hautatuz gero), jabari publiko digitala handitu egiten da denborarekin. PartekatuBerdin baimena GNUren Lizentzia Publiko Orokorrean oinarritzen da, eta kode irekiko software-proiektu libre askotan erabiltzen da azken hori.\nGure lizentziek ez dute eraginik egile-eskubideek bestela babesten dituzten sormen-lanen erabiltzaileei legeak aitortzen dizkien askatasunetan (adibidez, fair dealing edo egile-eskubideen legearen bestelako salbuespen eta mugak). Creative Commons lizentzien arabera, lizentziadunek baimena lortu behar dute legeak lizentzia-emaile bakar batentzat gordetzen duen eta lizentziak berariaz baimentzen ez duen lanarekin edozer egiteko. Lizentziadunak lizentzia-emailea aitortu beharko du, egile-eskubideen oharrak jaso beharko ditu lanaren kopia guztietan, eta lizentziaren esteka jarri beharko du lanaren kopietan. Lizentziadunek ezin dute neurri teknologikorik erabili beste batzuk lanera sar daitezela mugatzeko.\nProbatu gure Lizentzia Hautagailu sinplea.\nHiru lizentzia "geruza"\nEgile-eskubideen gure lizentzia publikoek "hiru geruzako" diseinu paregabe eta berritzailea dute. Legezko tresna tradizional gisa hasten da lizentzia bakoitza, legelari gehienek ezagutzen eta atsegin dituzten hizkuntza eta testu formatuetan. Lizentzia bakoitzaren Kode Legala da hori.\nBaina sortzaile, hezitzaile eta zientzialari gehienak legelariak ez direnez, jende normalak irakur dezakeen formatuan ere jarri ditugu eskuragarri — Commons Deed delakoan ("gizakientzat irakurgarria" den lizentzia-bertsio gisa ere ezagutzen da). Lizentzia-emaile eta lizentziadunentzat erreferentzia erabilgarria da Commons Deed hori, baldintza garrantzitsuenak laburbiltzen eta azaltzen baititu. Commons Deedaren azpian dagoen Kode Legalaren interfaze erabilerraza dela pentsa daiteke, baina laburpena, berez, ez da lizentzia bat, eta horren edukiak ez dira Kode Legalaren zati.\nLizentziaren diseinuaren azken geruzak onartu egiten du softwareak (bilatzaileak, bulegoko produktibitatea, musika-edizioa, etab.) funtzio oso garrantzitsua betetzen duela lanen sorreran, kopian, aurkikuntzan eta banaketan. Interneten lanak Creative Commons lizentzien mende noiz dauden jakin dadin, "makinentzat irakurgarria" den lizentzia-bertsioa eskaintzen dugu — askatasun eta betebehar garrantzitsuen laburpena, software-sistemek, bilatzaileek eta beste teknologia mota batzuek ulertzeko moduko formatuan idatzia. Hori erdiesteko, softwareak uler ditzakeen lizentziak deskribatzeko modu estandarra garatu dugu, CC Rights Expression Language (CC REL) deiturikoa.\nEduki irekiak bilatzea da gure proposamenak eskaintzen duen funtzio garrantzitsuetako bat. Google erabili dezakezu Creative Commons edukiak bilatzeko, Flickren argazkiak begiratzeko, Jamendon albumak ikusteko edota, oro har, bitartekoak spinxpressen. Wikimedia Commons, Wikipediaren multimedia-biltegia, gure lizentzien erabiltzaile garrantzitsuenetako bat da, halaber.\nLizentzien hiru geruza horiek, oro har, ziurtatzen dute eskubideen espektroa ez dela kontzeptu legal bat soilik. Lanen sortzaileek, lanen erabiltzaileek baita Webak ere uler dezakeen zerbait da.\nIkusi lizentziaren laburpena | Ikusi Kode Legala\nLizentzia hau gure sei lizentzia nagusietatik murriztaileena da; izan ere, zure lanak jaisten eta besteekin partekatzen soilik uzten die gainerakoei, egile gisa aitortzen zaituzten bitartean, baina ezin dute lanetan inolako aldaketarik egin edo ezin dituzte horiek merkataritza-helburuekin erabili.\nDomeinu publikoaren "eskubide guztiak aitortzen dira" espazioan funtzionatzen duten tresnak ere eskaintzen ditugu. Gure CC0 tresnak eskubide guztiei uko egiten eta lan bat domeinu publikoaren mende jartzen uzten die lizentzia-emaileei, eta gure Domeinu Publikoaren Ikurrak edozein web-erabiltzaileri uzten dio lan bat domeinu publikoaren mende dagoela "markatzen".


Helsinkin ere nor-nori-nork ariketak egiten dira | El Diario Vasco\nGipuzkoaHelsinkin ere nor-nori-nork ariketak egiten dira\nHelsinkiko Unibertsitateko ikasleek astean bitan ematen dituzte euskara klaseak.\nFinlandiako hiriburuko hamar gaztek euskara ikasten dute seihileko honetan unibertsitatean. «Oso aberasgarria da», diote\nI. VÁZQUEZ DONOSTIA. Domingo, 3 diciembre 2017, 08:20\n«Euskara aukeratu nuen hizkuntza oso interesgarria iruditzen zaidalako. Aten-tzioa eman zidan latina baino zaharragoa delako eta inguruan ditugun hizkuntzekin antzekotasunik ez duelako». Hitz hauek Gipuzkoako edozein euskaltegitako ikasle batek sinatu ditzake, baina Tuuliak esanak dira. Bera jaiotzez finlandiarra da, eta Filologia Hispaniarra ari da ikasten Helsinkiko Unibertsitatean. Gazteleraz ederki hitz egiten du, eta orain euskara ikasten hasi da. «'Kaixo, zer moduz?' edo 'ni Tuulia naiz' esateko gai banaiz orain, baina aurrerapausoak eman nahi ditut», dio.\nHaren antzera, beste hamar lagun ari dira euskara ikasten Helsinkiko Unibertsitatean. «Denok finlandiarrak gara eta an-tzeko arrazoiengatik ari gara euskara ikasten, hizkuntzak dituen berezitasunengatik», azaltzen du. «Askok esaten dute euskara ikastea zaila dela, eta niri hala iruditzen zait. Finlandiarrarekin ez du zerikusirik, baina asko gustatzen zait, nahiz eta oraindik oinarrizko maila daukadan eta ez naizen elkarrizketa bat izatera ausartzen». Iaz egin zituen lehen pausoak euskarazko eskolekin, eta aurten errepika-tzea erabaki du Tuuliak. Filologia Hispaniarra egiten dutenek Estatuko beste hiru hizkuntzetako bat aukeratu behar dute ikasteko. «Katalana, galiziarra eta euskararen artean azkeneko hau aukeratu nuen lehen esandakoarengatik, dituen berezitasunak oso partikularrak direlako. Asko gustatu zitzaidan eta errepikatzea erabaki nuen», dio ikasle finlandiarrak.\nUrtarrilean beste ikastaro bat hasteko intentzioa du Tuuliak, baina bere helburua udaran Gipuzkoara etortzea da. «Euskadira joatea gustatuko litzaidake», dio finlandiarrak. Horretarako, bide laburrena barnetegia da Tuuliaratz. «Udaran egiten dira, bi urtez. Zozketa batean sartzen gara eta tokatu egin behar zaizu. Espero dut hala izatea, gogo ikaragarria dut hara joateko eta hango bizimoldea eta ohiturak ezagutzeko».\n«Hamar lagun gara eta euskarak dituen berezitasunengatik hasi ginen ikasten»\nHainbat jarduera burutu dituzte seihileko honetan beren euskara maila hobetzeko, eta horietako bat 'Loreak' filma euskaraz ikustea izan da. Hirurogei pertsonatik gora batu ziren Finlandia-España elkarteak antolatutako jardueran.\nNor-nori-nork formula Helsinkin ere entzuten da urte osoan.\nLa alerta naranja se mantiene hasta este mediodía Casi 190.000 personas optan por el euskera para hablar con su médico


Eskolako liburutegiak | Consumer\nEskolan liburutegi-eredu egokia izateak lagundu egiten die ikasleei beren garapen akademikorako ezinbestekoak diren trebetasunak lortzen.\narabera: Asteazkena, 2008ko urriaren 15a\nIrudia: Luis de Bethencourt\nLiburuak mailegatzeko ez ezik, ikasleak baliabide eta jardueretara iristeko elkargune gisa eratu behar dira eskola-liburutegiak, irakurmena, testuen ulermena, autoikaskuntza eta informazioa bilatzeko trebetasuna garatzeko. Bere eginkizuna betetzeko, eskolako liburutegiak bildumen aniztasuna eta oreka, bai edukiei dagokienez, bai euskarriei dagokienez, uztartu behar ditu bilduma horien ardura duten langileen kudeaketa onarekin.\n“Eskola-liburutegia hezkuntza-prozesuaren zati bat da”, Eskola Liburutegiei buruzko UNESCOren Manifestuak jasotzen duen definizio horrek ez du zalantzarik hezkuntza-komunitateak erakunde horiei eman behar dien benetako garrantzia zein den; izan ere, eskola bateko liburutegi orok eman behar dituen funtsezko zerbitzuak funtsezkoak dira ikasleentzat ezinbestekoak diren trebetasunak eta ezagutzak garatzeko. Ikasleen artean irakurtzeko ohitura eta plazera irakastea eta sustatzea, informazioa bilatzeko eta erabiltzeko trebetasunei ekitea, hainbat ideia, esperientzia eta iritzirekin harremana izan dezaten baliabideak eskuratzen laguntzea edo kultura- eta gizarte-arloko kontzientziazioa eta sentsibilizazioa bultzatzeko jarduerak antolatzea dira, besteak beste, eskola-liburutegi guztiek lortu beharreko helburuetako batzuk.\nEskolako liburutegia funtsezko baliabidea da ezagutzak eskuratzeko\nLiburutegi horiek, tradizioz, ikasleei mailegua emateko liburu-edukiontzi gisa erabili ordez, gaur egun, Administrazio zentralak zein autonomikoek abian jarritako irakurzaletasuna sustatzeko planek lagunduta, gure herrialdeko eskola-liburutegiak aldaketa- eta egokitze-prozesuan daude, eta, horri esker, leku ezin hobea izango dira ikasleek hainbat trebetasun eskura ditzaten. Natalia Bernabeuk eta María Jesús Illescasek “La biblioteca escolar: un entorno creativo de aprendizaje” dokumentuan adierazten duten bezala, eskolako liburutegia funtsezko baliabidea da ezagutzak eskuratzeko. Izan ere, horri esker, ikasleek paperezko edo elektronikako kontsulta-lanak, liburu monografikoak edo kazetaritza-dokumentuak eskura ditzakete, eta, horiei esker, testuliburuetan jasotako informazioa kontrastatu eta osatu ahal izango dute. Laburbilduz, “eskolako liburutegiak gure haur eta gazteen benetako prestakuntza integrala bermatzen du, ezagutzarako, autoezagutzarako, aurkikuntza pertsonalerako eta aurkikuntza zientifikorako gunea delako”.\nBestalde, eskolako liburutegian eskura dauden baliabideak erabiliz curriculum-gairen bati buruzko ikerketa-atazek ikasleei beren kabuz ikasteko eta ikasten ikasteko gaitasuna garatzen laguntzen diete. Termino hori asko erabiltzen da orain, ikasleen ebaluazioa ez baita ezagutzetan oinarritzen, gaitasunetan baizik. Félix Benito Morales Pedagogiako doktoreak, eskola-liburutegian dokumentu-hezkuntzak duen zereginari buruz hitz egiten duenean, esan du dokumentu-hezkuntzak eredu psikopedagogikoa ematen duela, eta, horren arabera, eskola-liburutegia “ikaskuntzaren agertoki giltzarria da, galdera-erantzunen eskema tradizionalari jarraitzen dioten jarduerak eskola-umeak ikasten ikasteko prestatzen dituzten ikerketa-lan bihurtzeko”.\nLiburutegiko langileek gida eta laguntza gisa jokatu behar dute, erabiltzaileei erabilera errazteko.\nLiburutegiko langileei dagokienez, horrek ez du izan behar liburutegiko funtsen zaintzaile hutsa, baizik eta erabiltzaileentzako gida eta laguntza gisa jokatu behar du, liburutegiaren erabilera errazte aldera; izan ere, UNESCOren Adierazpenak jasotzen duen moduan, “frogatu da ezen, liburuzainak eta irakasleak lankidetzan aritzen direnean, ikasleek maila altuagoak lortzen dituztela komunikazioaren, irakurketaren, ikaskuntzaren, arazoen konponbidearen eta informazioaren arloan”. Horregatik, garrantzitsua da eskolako liburutegiko arduraduna lanbide kualifikatua izatea bere lana egiteko.\nNolakoa izan behar du bildumak?\nDokumentu-funts egoki eta eguneratua behar den baldintzetako bat da eskolako liburutegien funtzionamendu egokia bermatzeko. Hezkuntza Ministerioko Eskola Liburutegien Programan parte hartzen duen aditu-talde batek egindako koadernoan, eskola-liburutegi bateko funtsak nola osatu, mantendu, hautatu eta ebaluatzeko oinarrizko irizpideak jasotzen dira. Hona hemen gomendio batzuk:\nBildumak ikasleen beharrei erantzun behar die lehentasunez, gainerako hezkuntza-komunitateak dokumentazio-zentro espezializatuagoetarako sarbidea izan baitezake.\nBildumak ez du material inprimatua bakarrik izan behar, beste ikus-entzunezko euskarri eta euskarri elektroniko batzuetan ere egon behar du, erabiltzaileen informazio, prestakuntza eta aisia beharrei erantzuteko.\nBildumak askotarikoa izan behar du edukiari dagokionez, fikziozko eta informazioko lanen artean oreka egon behar du bere helburuak egoki bete ahal izateko. Informazio-lanen %70 eta fikziozko %30 izatea gomendatzen da.\nFondoak maiz eguneratu behar dira, ez bakarrik dokumentu berriak aldizka sartuz, baizik eta daudenak birziklatuz, bilduma etengabe berritzen ari den zerbait bizia izan dadin.\nEskolako liburutegiaren bildumak ikasleen curriculumera egokituta egon behar du, eta modu orekatuan sartu behar ditu ikastetxean irakasten diren irakasgai komun espezifikoetako edo hautazkoetako arlo guztiak.\nEskolako liburutegiak guztion artean eraikita egon behar du, horregatik da garrantzitsua hezkuntza-komunitate osoak bildumaren eraketan parte hartzeko bideak ezartzea.\nABIES Eskola Liburutegien Elkartearen akronimoa da, eta, aldi berean, Hezkuntza Ministerioko Hezkuntza Ikerketa eta Komunikazioko Zentro Nazionalak Liburutegi Nazionaleko eta Germán Sánchez Ruipérez Fundazioko profesionalen aholkularitzarekin garatutako liburutegien kudeaketarako programa informatikoaren izena.\nPrograma hau doakoa da proiektuan ministerioarekin lankidetzan aritzen diren 14 autonomia erkidegoetako ikastetxe publiko eta itundu guztientzat, eta oso tresna erabilgarria da, eskola-liburutegi bateko antolamendu-lanak errazten baititu: katalogazioa, mailegua, etiketak inprimatzea, etab. CD-ROM batean aurkezten da. Bertan programa eta haur eta gazte literaturako 500.000 erregistro baino gehiago biltzen dituen gordailua dago, Hezkuntza Ministerioaren, Liburutegi Nazionalaren eta Germán Sánchez Ruipérez Fundazioaren liburutegitik aterata.\neskola-liburutegiak eskolako liburutegiaren egokia ikasleak información-eu liburutegia


The Swing (musika bilduma) - Wikipedia, entziklopedia askea.\n←Shabooh Shoobah The Swing (musika bilduma) →Listen Like Thieves\nThe Swing INXS australiar musika taldearen estudioko laugarren kantu bilduma da, 1984an kaleratua. Bilduma honetako lehen kantua den Original Sin New Yorken grabatu zen Nile Rodgersekin eta Daryl Hallek lagundua korista bezala.\nDekadance izeneko erremixen kasetea Australian argitaratu zen.\nBilduma honetako beste kantu arrakastatsu batzuk "Burn for you" eta "I send a message" dira. Sekulako salmenta arrakasta izan zuen, eta Original Sin kantua etenik gabe entzun ahal izan zen mundu guztiko klub askotan.\nLP hau argitaratu ondoren, INXS taldeak Live Aid'85 kontzertuan parte hartu zuen.\n2010eko urrian The Swing bilduma 100 Best Australian Albums izeneko liburuan 56. postuan sailkatua izan zen. Zerrenda horretan INXS taldearen beste bilduma bat ere bazegoen, Kick, 11. postuan agertzen zena.\nBilduma honen zenbait bideo daude, eta guztiak kaleratu dira. Bideo hauen artean "Burn for you"ren bideoa dago, Richard Lowenstenek zuzendutako INXSen lehen bideoa izan zelarik (ondoren INXS taldearen beste bideo batzuk ere zuzenduko zituen).\n"Original Sin" (5:19)\n"Melting in the Sun" (3:25)\n"I Send a Message" (3:24)\n"Dancing on the Jetty" (4:34)\n"The Swing" (3:52)\n"Johnson's Aeroplane" (3:55)\n"Love Is (What I Say)" (3:42)\n"Face the Change" (3:34)\n"Burn for You" (4:59)\n"All the Voices" (6:06)\n"Original Sin" (1983ko abendua)\n"I Send a Message" (1984ko martxoa)\n"Burn for You" (1984ko uztaila)\n"Dancing on the Jetty" (1984ko urria)\nShabooh Shoobah INXSen kantu bildumak\nINXS taldearen albumak\nOrriaren azken aldaketa: 30 abendua 2016, 16:21.


Oiasso Museoa - Erromatarren meatzeak\nEuskal Herriko Unibertsitateko XXXII Uda Ikastaroak\n2013ko Uztailaren 2 eta 3an\nIrungo Oiasso Erromatar Museoak, Euskal Herriko Unibertsitatearekin batera, "Erromatarren meatzeak: arkeologia, alderdi juridikoak eta lurraldearen antolamenduari buruzkoak" izenburuko udako ikastaroa antolatzen du.\nIkastaroaren helburua da duela mende erdira arte ia ezkutuan egon den mundu erromatarraren adierazpide bat ezagutzera ematea. Mundu horren garrantziaren lekuko dira, alabaina, monumentuak, ingeniariatza obra handiak, eta prospekzio, erauzketa eta drainatze lanen plangintza konplexua. Gainera, meatzaritzak bere arauak ditu eta eremuak organizatzeko eta meatze-lurraldeak antolatzeko modu bereziak ditu.\nAtera zituzten zilar eta urre kopuru handiek ekonomiaren norabidea markatu zuten, eta baita gerra eta konkista planena ere; meatzeen gainbeherak ere sekulako ondorioak ekarri zituen eta, dirudienez, garrantzitsua izan zen Inperioaren gainbeheran izan zuen eragina ere. Erromatarren meatzaritzari buruzko ikerketetan lortutako informazioetako beste bat zera da, jarduketa horrek ingurumenean izan zuen eragina; hori metal astunen erruz urek nozitutako kutsaduran ikusten ahal da, eta zura lortzeko basoak ikaragarri soildu zirelako. Hori guztia egungo Gipuzkoako lurraldeari aplika dakioke, dakigunaren arabera erromatarren meatze-eremu handietako bat izan baitzen, baita Inperioaren eskala geografikoaren barruan ere.


презентація викладача by Павел Федотовский 69 views\nCovil da morte by dreyfusvasconcelos 717 views\nPresenting Aklavya by Vivek Chakraverty 73 views\nLímits transformants by Enric Garcia 342 views\nTerratrèmols i volcans by Enric Garcia 168 views\nCoracaodemae by Maria Ferreira 258 views\n1. GOOGLE -EN POSTA: GMAIL ERABILTZEN IKASTEN Iturria: www.editorblogger.com TUTORIALA\n2. Hauxe da GMAIL-aren pantaila nagusiena. Ikusten dena SARRERA-ONTZIA da\n3. Hemen duzu menua, postaren ataletatik joan zaitezke\n4. Sarrea-ontzian mezu bat duzu Eta gainera artxibo bat du atxekituta Mezua irekitzeko klikatu gainean\n5. Bidalitako mezua irakurriko dugu Bidalitako artxiboak jaitsi ditzakegu\n6. Mezua ez badu sarrera-ontzian nahi, artxiba dezakegu, geroago berreskura dezakegu bilaketa bat eginez\n7. Sarrera-ontzian ez dago ezer\n8. EZARPENAK-PANELA ikusiko dugu\n9. Opzio orokorra kudeatu dezakegu\n10. Mezuak sailkatzeko “etiketa” sor ditzakegu. Idatzi etiketa-ren izena eta klikatu”sortu”\n11. Sortutako etiketa berria “etiketa “markoan ikus dezakegu\n12. Iragazkiak nola sortu ikasiko dugu. Egizu klik “iragazkiak laukitxoan\n13. Jasoko ditugun mezuak sailka ditzakegu guk jarritako irizpideekin. Horretako iragazki berri bat sortuko dugu\n14. Adibidez pertsona konkretu baten mezuak sailkatu nahi dugu. Pertsona honen posta idatziko dugu “igorlea” laukitzoan. Irizpide gehiago jar ditzakegu. Amaitzean, klikatu “hurrengo pausoa\n15. 1)Pertsona horren mezu guztiak sailkatu nahi dugu lehenago sortutako “etiketa” baten bidez. 2) Gainera mezua automatikoki artxibatuko da aukeratutako etiketan 3) Amaieran, sortu niragazkia\n16. Iragazkia sortu egin da. Joan sarrera-ontzira\n17. Orain ikusiko dugu zer gertatzen den pertsona horrek mezu bat bidaltzen digunean\n18. Pertsona horren mezu bat jaso dugu, ez dugu ikusten sarrera-ontzian guk jarritako “etiketan” artxibatuta dagoelako. Mezua irekiko dugu.\n19. Pertsona horri erantzuteko klikatu “erantzun”\n20. Mezuaren korpusa idatziko dugu Ortografia konproba dezakegu bidali baino lehenago\n21. Dauden faltak horiztatuta agertzen dira, zuzentzeko klikatu gainean. Zuzendu ostean bidali mezua.\n22. Hau elkarrizketa bat da. Gmail-ean gai bereko mezu guztiak elkarrizketa batean taldekatzen dira. Kasu honetan, 3 mezu ditugu\n23. Goiko mezua da jaso dugun azkena. Mezu guztiak ikusteko klikatu “zabaldu guztiak”; ez ikusteko “tolestu guztiak\n24. Orain ikasiko dugu gure mezuen artean mezuren bat bilatzen edo berreskuartzen. Hasteko sarrera ontzira joango gara eta egizu klik “bilaketa aukerak” gainean\n25. Hemen gure irizpideak idatziko ditugu, ahalik eta gehien jarri ez gero, zehatzagoa izango da gure bilaketa. Amaitzean klikatu “bilatu mezua”\n26. Hemen agertuko dira irizpide horiekin bilatutako mezuak\n27. Mezua irekitzen baduzu, bilatzeko erabilitako irizpideak horiztatuta agertuko dira.\n28.

Tutorial honekin zera ikasi dugu:

Etiketak sortzen

Iragazkiak sortzen

Elkarrizketak ikusten

Ortografia konprobatzen

Mezuen artean bilaketak egiten


Butano bonbonak 15,37 eurora igoko du gaur bere prezioa – Ekonomiaren KZ\n2021-07-20 2021-07-20 Andoni Beitia\tbonbona, butanoa\n12,5 kilogramoko butano-bonbonak 15,37 euroko kostua izango du asteartetik, hau da, egungo prezioa baino % 4,99 gehiago. Ontziratutako petrolioaren gas likidotuaren gehieneko prezio berri hori 2018ko azarokoa baino handiagoa da, orduan 15,33 euroan saltzen baitzen.\nIgoera berria, Estatuko Aldizkari Ofizialak (BOE) gaur argitaratu duenez, lehengaien ( % 12,91) eta pleiten ( % 15,23) kotizazioen igoera handiaren ondorio da, euroak dolarraren ( % 1,32) aldean duen balioespen txikiarekin konpentsatu dena.\nHalaber, uztailean bezala, merkaturatze-kostuaren terminoa eguneratu dute, % 0,96 igo baita.\nBenetako zergarik gabeko prezioaren igoera handiagoa izan da, aurreko bi hilekoetatik datorren eta ordaintzeke dagoen defizitaren eraginez. Hala ere, % 5eko aldakuntza mugaren ondorioz arindu egin da eta metatutako defizita bigarren bi hilez jarraian murriztu da.\nBOEk argitaratu duenez, asteartetik aurrera, PGL (petrolioaren gas likidotua) kanalizatuaren gehienezko prezio berri bat sartuko da indarrean, hau da, fakturaren % 10,7ko igoera batez besteko bezero batentzat, indarrean dauden prezioekin alderatuta.\nIgoera horren arrazoia, aurreko hilabetearekin alderatuta, bai propanoaren ( % 20,55) eta bai butanoaren ( % 22,88) nazioarteko kotizazioen igoera handia izan da, eta igoera hori partzialki konpentsatu da pleiten jaitsierarekin ( % 14,89).\n← Euskadi eta Akitania, ikerkuntzan erreferente Euskampusi esker\nAENORek TECNALIAren kudeaketa-sistemaren bikaintasuna ziurtatu du →\nEhunka manifestari Covid pasaportearen aurka Donostian


Urrutiko Batxilergoa by Ameli Garrastatxu - issuu\nURRUTIKO BATXILERGOA Batxi1ergo-mota honetan ikasteko, beharrezkoa da erre gimen ofizia1ean matriku1atzea, baina ez da nahitaezkoa esko1etara egunero joatea. Matrikula egiteko baldintzak Urrutiko Batxi1ergo Institutu batean matriku1a egin aha1 izateko, Batxi1ergoa ikasteko eskatzen diren betekizun orokorrez gain, jarraian datozen ba1dintzetako batzuk bete beharko dira; ba1dintza horiek agirien bidez egiaztatu beharko dira matrikula egiteko orduan. a) 18 urte izatea, edo matrikulatzen den ikasturte horretan betetzea. Horretarako, ikasturtea ekainaren 30ean ematen da bukatutzat. b) Espetxeratuta egotea. e) Presentziazko ikastetxeetara ezin joan aha1 izatea, hori eragozten duen gaixotasun edo minusba1iotasunen bat izateagatik. d) Presentziazko ikastetxeetara ezin joan aha1 izatea, hori eragozten duen 1an-jardueraren bat bete behar izateagatik. e) A1di berean bestelako ikasketa ofizia1ak egitea, eta ikasketa horien on dorioz ezin joan aha1 izatea erregu1artasunez presentziazko Batxi1ergo irakaskuntzarako ikastetxe batera. f) Kiro1-jarduera bat egitea, kasuan kasuko federazioak justifikatua, eta entrenamendu-orduengatik presentziazko ikflstetxe batera erregularta sunez ezin joan aha1 izatea. Era berean, kasuan kasuko Hezkuntzako Lurra1de ordezkariak baimena eman diezaieke 1ehen adierazitako ba1dintzetako bat bera ere betetzen ez duten pertsonei Urrutiko Batxilergo Institutu batean matriku1atzeko, ba1din eta, beren egoera bereziagatik, komenigarria bada ikastetxe horietan matrikulatzea. Matriku1a egiteko epea irai1aren letik abenduaren 31 arte da. Data horretatik aurrera, Urrutiko Batxilergo Institutuek kasu berezietan baino ezin dituzte matrikulatu ikas1e berriak. Urrutiko Batxi1ergo Institutuetako ikas1eak kurtso oso baterako matriku1a daitezke, edo ikasgai batzuk egiteko; gehienez ere hamabi. Bestalde, ikas1e horiek ez dute epe mugaturik Batxi1ergoko ikasketak amaitzeko, eta ez dute gutxieneko ikasgai-kopuru bat gainditu behar hurrengo kurtsora pasatzeko;\nnahikoa zaie ikasgaiak bana-banaka gainditzea, dauzkatenetako bat bera ere errepikatu behar izan gabe.\nEra berean, Batxilergoko ikasketak urrutikoa ez den beste irakaskuntzasistema batean hasi dituzten ikasleek, Urrutiko Batxilergoko Institutu batean sartzen badira, ez dituzte gaindituta dauzkaten jakintzagaiak errepikatu beharko. Horretarako, ikaslearen ikasketa-espedientean agertzen den azken kalifIkazioa kontuan hartuko da.\nIrakastea Urrutiko Batxilergo Institutuetan, irakaskuntza tutoretza kolektiboen eta bana-banako tutoretzen bidez egiten da. Tutoretza kolektiboak 60 minutuko klaseak dira, eta horietan irakasleek programako gai bakoitzaren oinarriak azaltzen, gai horiek ikasteko egin beharreko urratsak adierazten, ariketak egiten, ikasleen zalantza orokorrak argitzen eta, oro har, ikasleek ikasgaia ongi beregana dezaten egoki deritzeten jarduera guztiak egiten dituzte, klaustroak ezarritako irizpideei jarraituz. Urrutiko Batxilergo Institutuek astero ordubeteko tutoretza kolektiboa daukate ikasle-talde bakoitzarentzat (goizeko eta arratsaldeko txandetan errepikatzen da), ikastetxe bakoitzean ematen diren jakintzagai guzti-guztietan. Goizeko orduaren edukia arratsaldekoaren antzekoa da, ikasleak saio batera edo bestera joatea erabaki ahal izan dezan, bere egoera pertsonalaren arabera. Ikasleak\nborondatezkoa da. Urrutiko Batxilergo Institutuek, tutoretza kolektiboak ez ezik, bana-ba nako tutoretzak ere dauzkate ikasleentzat. Banakako tutoretzetan, irakasleek kasuan kasuko jakintzagaiari buruz ikasleek dituzten zalantzak eta egin nahi dituzten kontsultak erantzun behar dituzte. Kontsultak ikastetxera joanda egin daitezke, edo telefonoa, faxa, posta elektronikoa, posta arrunta edo Institutuak ezarritako beste edozein sistema erabiliz. Ebaluazio-proba guztiak presentziazkoak eta idatzizkoak dira. Proba horietako batera aurkezteko, ikasleak derrigorrez NANa, pasaportea edo baliokidea den beste agiriren bat erakutsi beharko du, nor den frogatzeko. Azterketa egitera joandako pertsonen nortasunarekin zerikusia duen edozein irregulartasunen ondorio izango da diziplina-espediente bat abiaraztea eta zigor egokia ezartzea.\nUrrutiko batxilergoko antolaketa; promozio irizpideak, klaseak emateko era, goizeko, arratsaldeko eta gaueko ordutegiak


Linares eta basakeria - - Guaixe.eus\nLinares eta basakeria\nJuankar Mugartza 2021-02-22 12:11\nLinaresko polizien jardunak ez gaitu gehiegi harritu; benetan guztiz berria gertatu zaiguna izan da poliziaren basakeriaz hitz egiten den lehenengo aldia dela. Beharbada, gauzak aldatzen ari dira. Inplikatutako poliziek, bestalde, ohiko gidoia jarraituz, epailearen aurrean adierazi dute haiek ezinbesteko indarra erabili dutela, baina ez du ematen sinetsi dietenik.\nNeurriko indar horrek lesio larriak eragin dizkio gizon bati aurpegian, zauri larriak sudurrean, puntu batzuk bekain batean eta arazoak kornean, eta begia gal lezake. Gainera, 14 urteko alaba jipoitua eta shock egoeran utzi du, baina bi polizietako bat ere ez da damutu.\n"Ia arratsaldeko sei eta erdiak ziren", esan du lekuko batek. "Odol putzu ikaragarria zegoen". Linares herri osoa atera da kalera eta erantzun azkarra eman du erasoaren aurrean, baina tertuliakide batzuentzat, arrazoia osoa galdu dute erabiltzen ari diren formengatik, heziketa txarrekoa baita kalera ateratzea eta poliziaren kontra protestatzea.\nEtxean geldi zitezen nahiko lukete hauek eta, batzuek egin duten bezala, loreak bidal ziezaizkietela komisaldegira, kalte ordain moduan. Halere, inor ez da ausartu terroristatzat jotzera, ezta gorroto deliturik leporatzera ere, Linares Euskal Herrian ez dagoelako.\nEpaileak, bere aldetik, segurtasun indarrentzako modulu berezi batera eramatea erabaki du, bi errudunak kartzela normal batean beste preso batzuen erasorik jasan ez dezaten.\nGaizkile hauena ez da isolaturiko jokaera. Joan den astean COVID-19k torturatzaile handi bat eraman zuen, barkamenik eskatu gabe eta damutu gabe. Bere krimen larrien ordainez kondekoratu eta jeneral bihurtu zuten. Hau ezin da errepikatu, eta Linareskoekin gertatu den bezala, errudunak errudun direla aitortu behar da, erruduna nor den ere.Edozein kidegoetarako sarbidea kontrolatuago egon beharko litzateke. Frogatu beharko litzateke izangaiak balio etiko eta moral handiak dituela proba fisikoak egin aurretik. Eta giharrei erreparatu beharrean, garunei erreparatu beharko litzaieke.


Euskal Jaia eta karrozak\n20 iraila, 2018 Asteko Gaia 705\nKarrozen ibilaldia izaten da Santa Anastasia jaietako ekitaldirik nagusiena. Urretxuarrak errepide bazterrean biltzen dira herria zeharkatzen duen desfilea ikusteko. Kuadrillek egindako karrozek eta musikariek eta dantzariek osatzen dute desfilea. Aurtengoan, azken orduko aldaketengatik, bederatzi karroza irtengo dira Azpeitiko zanpantzarren, Tolosako eta Urretxuko dultzaineroen, Euskal Herriko hainbat lekutatik etorritako erraldoien, txistularien, trikitilarien eta Lurra, Irrintzi eta Larraiza dantza taldeen laguntzarekin.\nDesfileko parte–hartzaileak 12:30etan elkartuko dira Gernikako Arbola plazan. Bertan, 11:00etatik aurrera, artisauen erakusketa eta azoka izango da, baita herriko musikarien emanaldiak ere. Amaitzean, guztiek elkarrekin Ederrena frontoian bazkalduko dute, eta 17:30ean ekingo diote desfileari: Itsasi zanpantzarrek zabalduko dute bidea. Haien atzetik, dultzaineroen erritmora, erraldoiak dantzan ibiliko dira, eta, jarraian, Lizarriturri txistulariak. Gainonerako musikari eta dantzariekin tartekatuta, 00RP, Urretxu-Zumarraga Ikastola, NEE, Aedb/Texe, Orain Presoak, Batek Daki, Bota Piñue eta Eyak Jodiu kuadrillen karrozak irtengo dira. Jorratu dituzten gaiak askotarikoak dira: kutsadura, adierazpen askatasuna, hezkuntza-sistema, berdintasuna, indarkeria matxista…\nAuzolanean egindako bederatzigarren karroza bat ere izango da aurten. Irailaren 4an Euskal Jaiko karrozek jasandako eraso faxistari emandako erantzuna da azken orduko karroza hori egitea. Astelehenetik astearterako gauean ezezagun batzuk Bengoleako eraikinera sartu eta pintada faxistak, kalte materialak eta lapurretak egin zituzten. Erasoaren aurrean, herriko gazteak antolatu egin dira, eta hainbat ekintza prestatu.\nFaxismoa, sexismoa, homofobia… jolasa ez direla eta amaitu egin behar direla plazaratu nahi dute, eta jai antifaxistak, parekideak eta parte-hartzaileak aldarrikatu. Lanean Urretxu-Zumarragako gazte ugari ibili dira, eta nahi duen orori karrozaren atzetik joateko deia egin diote. Gernikako Arbola plazara herriko gazte guztiak batera sartzea da asmoa, erasotuekiko elkartasuna erakutsi eta faxisten aurrean tinko agertzeko.\n17:00: Txupinazo aurreko ekintza sorta 12-15 urte bitartekoentzat. Patata tortilla lehiaketa eta afaria. Iparragirre plazan eta Gazte Bidean.\n18:00: Erraldoi kontzentrazioa, Mundo Mejor, San Martin eta Pagoeta auzoetan.\n19:00: Buruhandiak eta erraldoiak kalez kale, Mundo Mejor, San Martin eta Pagoetatik aterata.\n19:30-22:00: Urolatarrak txarangak kaleak girotuko ditu.\n19:30: Iparragirre-Balerdi musika tailerraren eta Lizarriturri txistulari taldearen kalejira.\n20:15: Goierri KE eta Mondragon Unibertsitatea taldeen EBA ligako saskibaloi partida, Aldiri kiroldegian.\n20:30: Txupinazoa eta pregoia, Iparragirre plazan. Pregoilaria:Lekaio Artisau Taldea.\nOndoren: Urolatarrak txaranga kaleak alaitzen ibiliko da.\n23:00: VI. Hip-hop jaialdia, Gernikako Arbola plazan: Agresion Verbal, Throw Rap, Artilleria Pesada eta Ghetto Skillz.\n09:30: Urretxuko baserrietako abelgorrien erakusketa eta lehiaketa, Abenida Berrian.\n09:30: Urretxuko X. Azoka Ekologikoa, Abenida Berrian.\nGoizean zehar: Sekundino Esnaola musika eskolako trikitilariak kaleak girotzen ibiliko dira.\n12:00: Zezentxoak, San Martin auzoko plazatxoan.\n12:00: Zumarraga-Urretxuko bertso eskolako bertsolarien saioa, Abenidan.\n12:30: Abelgorri Lehiaketaren sari banaketa.\n13:15: Tio Teronen Semeak taldearen Festamentua ikuskizuna, Gernikako Arbola plazan.\n16:00: Goierri K.E. xake txapelketa. Areizaga-Kalebarren plazan.\n17:00: 42. Gastronomia lehiaketa Gernikako Arbola plazako luzapenean. Jangaia: Txipiroiak bere tintan.\n18:00: Txiki-chef sukaldari tailerrak, Gernikako Arbola plazan.\n18:00: XVI. Urretxu-Zumarragako idi proba txapelketa, San Martin-Barrenkaleko probalekuan. Partaideak: Asier Izagirre, Patxi Aranberri eta Borja Soraluze.\n19:00: Txistularien kalejira.\n19:30: Urretxuko Txistulari Taldearen alardea, Iparragirre plazan. Eguraldi txarra eginez gero, Aldiri kiroldegian izango da.\n21:00: Gastronomia lehiaketaren sari banaketa, Gernikako Arbola plazako karpan.\n00:15: Doctor Deseo taldea Gernikako Arbola plazan.\nIrailak 23, igandea, Euskal Jaia:\n10:00: Lizarriturri txistulari taldearen, Zumarragako Trikitixaren eta Iratzarri Dultzainarien diana herriko kaleetan.\n11:00: Artisauen erakusketaren hasiera, Gernikako Arbola plazan.\n12:00-14:00: Euskal jaialdia Gernikako Arbola plazan: Zumarragako trikitixa, Aierbetarren trikitixa, Zumarraga eta Urretxuko Bertso Eskola, Secundino Esnaola Musika Eskolako metalak eta trikitilariak, erraldoiak eta dultzaineroak…\n12:00: Euskal Herriko hainbat lekutatik etorritako erraldoien konpartsak Aldiri kiroldegian elkartuko dira. Ondoren, kalejira egingo dute.\n12:30: Meza Nagusia Tourseko San Martin elizan.\n13:00: Kantu saioa Iparragirre kalean, Bentazaharreko Mutiko Alaiak taldearekin.\n14:00: Euskal Jaiaren partaide guztien arteko herri bazkaria Ederrena pilotalekuan.\n17:30: Karrozen ibilaldia Mugitegi industrialdetik abiatuta. 18 kuadrillen karrozek ondorengo musika taldeekin parte hartuko dute: Azpeitiko Itsasi zanpantzar taldea, Tolosako eta Urretxuko Iratzarri dultzaineroak, Euskal Herriko hainbat lekutatik etorritako erraldoiak eta Urretxuko Lizarriturri txistulari taldea.\n19:00: Zuhaitzaren Soinua Kolektiboaren txalaparta saioa Gernikako Arbola plazan.\n19:15: Karrozak Gernikako Arbola plazan sartzen hasiko dira.Denak iritsitakoan, epaimahaiaren erabakia jakinaraziko da.\n23:30: Euskararen aldeko kandela piztea Gernikako Arbolaren plazan.\n00:00: Bedaioko Ingurutxoa dantza herrikoia, Gernikako Arbola plazan.\n00:30: Gozategi taldearekin erromeria, Gernikako Arbola plazan.\nIrailak 24, astelehena, Kuadrillen eguna:\n11:00-14:00 eta 17:00-20:00: Haurrentzako eta gaztetxoentzako parkea, txu-txu trena, zirkuitua eta puzgarriak Belaustegi plazan. Eguraldi txarra egiten badu ekintzak Aldiri kiroldegian egingo dira.\n12:00: Moto eta patinete lasterketa Belaustegi plazan.\n12:00: Zezentxoak eta poniak, San Martin auzoko plazatxoan. Iraunkorra txarangak girotuko du plaza. Iraunkorrak txarangak girotuko du ikuskizuna.\n12:30: Iraunkorrak txaranga herrian zehar.\n12:30: Kawadeni dantza afrikarren taldea Gernikako Arbola plazan.\n14:30: Herri bazkaria Abenidan. Eguraldi txarrarekin Ederrena pilotalekuan eta Gernikako Arbola plazako luzapenean.\n17:30: Kuadrillen arteko sokatira txapelketa. Gernikako Arbola plazan. Sokatirarako partaideen pisaketa eta izen ematea 12:30ean izango da.\nArratsaldean: Ehunzango batukada taldea eta Iraunkorrak txaranga kaleak girotzen ibiliko dira.\n20:00: Iparragirre Balerdi musika tailerreko bandarekin dantzaldia. Gernikako Arbolaren plazan.\n21:30: Kantu afaria. Gernikako Arbola plazan. Adin guztietako jendea elkartu, ogitartekoak janez, lehengo eta oraingo euskal abestiak abesteko aukera. Hori guztia herriko zenbait musikariren laguntzaz.\n18:30: Kalabazinaren Igoera, Gaztelekutik, Que Toque El De Alau txarangak lagunduta.\n21:00: Herriko musika taldeen eta Desorden taldearen kontzertuak.\n02:30: Ziribulio Sound.\n05:30: DJ Euk, Gaztetxean.\n08:30: Gaupaseroen argazkia eta mokadutxoa.\n17:00: Living Universe, adin guztientzako emanaldia, antzerkia, jolasak, tailerrak…\n18:30: Jolas zoro musikatuak, Areizaga-Kalebarren plazan.\n21:00: Jolas zoroen sari banaketa, txosnetan.\n22:30: Bake Faltsua.\n03:30: Yogurinha Borova.\nIrailak 23, igandea:\n22:30: Alaiki taldearekin erromeria.\n02:30: Aiaraldea Sound System.\nIrailak 24, astelehena:\n18:30: Poteo girotua.\n23:00: Kilimak runba talde euskalduna.\n« Ipeñarrieta , Goierriko talaiako jauregia\n«Konpartsa aberatsagoa izanda,festetako giroa bereziagoa izango da» »


Ospetsuaren abeslari, aktore adorable, talentu telebista aurkezlea, eta, besterik gabe, harrigarria emakume Vera Brezhnev egunero bere xarma, gero eta gehiago gizon liluratzen. etengabe keinuka zuen TV popular show, master edo izar gonbidatu gisa jarduten, bere abestiak nonahi bihurritu ia guztiak popular irratiak eta errusiera film berria eta interesgarria, ez bere gabe joan.\nNor da Vera Brezhnev? Bere ospea hazkundea inoiz goraipatu harrituko, baina Ukrainian herri txiki batetik neska sinple gisa, besteak beste, aintzatespen lortu dute? hau paper garrantzitsua jokatu Faith gogorragoa bere lan gogorra eta gogoa hobeak lortzeko.\nVera Brezhnev: biografia, altuera, pisua, aukerak\nalias bat da - Izan ere, Vera Brezhnev horrekin hasi behar da. Benetako izena ko - Vera Viktorovna Galushka. She Ukrainan jaio zen, Dneprodzerzhinsk, 1982 otsailaren 3 hirian. Egungo izar Gurasoek langile arruntak ziren. aritu planta kimiko batean dute.\nElder ahizpa Vera Brezhnev izen Galina da, eta une zuen atzerrian bizi da. Anastasia eta Victoria - rubia izar gazteagoa ahizpak-bikiak daukat, gainera.\nFigura eta izar perfektua parametroak. Ez zuen behin laño photoshoot bat protagonista, eta bakarrik egin du bere gehiago popular. Pisu Vera Brezhneva - 53 kg, eta altuera - 171 cm parametro dagokionez, honako hauek izango dira: 90-62-92 .. eredua benetan ezer gehiago esan! Eta hau bi seme-alabekin.\nFedea hazi zen familia handi batean, beraz, oso gaztetan hartzea bat hasi zen daukat. adina 11 at, arretaz landatu zuen lore ohe eta are hiriko parkean igerilekuak garbitzeko. Bereziki neska aukera izango dute kanpainan gainean ibiltzeko eragiketa ondoren erakarrita. Vera gutxi udan bere amona barazki guztien erakustaldia aldatu hurbileko baserri eremuak on batera. hura Dirua ez da ordainduko, baina onartzen ziren janaria hartzeko haiekin.\nNoiz neska hazi zen, umezain gisa lan egiten hasi zen, eta goi-eskola, lan bat kafetegi batean ontzi-garbigailu gisa lortu. denbora izan zuen, eta lan egiteko eta eskola antzerki jolasten ikasteko.\nfede berak aitortzen duen bezala, haur bat bezala zuen ahatetxo itsusiak bat moduko bat jotzen zen. Honen bidez, familia pobre bat neska bat, inork ez hitz egin nahi, eta neska irteeran, eta ez zen batere. Bere familia ezin ordaindu zenbatekoa gastatu class antolatzeko batzorde bat "mahai gozoa" eskatuz.\nVera Brezhnev, zeinaren ospea da oso bizkorra eta hazten, 2002an entrenatzaileak bere eskua saiatzeko lehiaketan "Miss Dnepropetrovsk" in. Stunningly eder, irribarretsu, lotsati eta oso xarmangarri rubia epaileek irabazi zuen, beraz, ez zuen, nahiz eta aukeraketa parte hartzeko eta lehiakorra egitura hit aldi berean. Une horretatik aurrera, Faith bizitza nabarmen aldatu. It zen casting-talde "VIA Gra" antolatzaileek, eta hori besterik ez dira bilatzen gisa ordezkatu nabaritu Alain Vinnytsia.\nVera casting etorri zen makillaje gabe eta arropa xume batean, baina ez zen gelditu zitzaion dagoeneko garai zentzagarriko taldearen at ezagun sartu.\nVera Brezhnev du "VIA Gra" in\nTaldea "VIA Gra" Vera aritu 5 urte - 2002tik 2007ra.\nVera Brezhnev After talde batean baieztatu, mugitu Kiev zuen, eta irabazi lehen dirua bere gurasoak zabal apartamentu bat erosi. neska bat Sonia - Dagoeneko garai hartan, Vera haur bat izan zen. izarraren gurasoekin denbora pixka bat bizi izan zuen.\neta "VIA Gra" After\nVera Brezhnev - 2007ko abenduan taldearen "VIA Gra" gehien pintoresko eta xarma parte-hartzaile bat utzi. Bere ospea hazkundea ez da horren ondoren jaitsi ziren. Hasieran bere saiatu zuen telebistan: bihurtu liderra programa "hamar Magic", eta geroago frogatu popular show bat, "Ice Age 3" izan. Era berean, Vera Brezhnev, altuera, pisua, parametro horietatik dagoeneko badakizu, bi aldiz galdetegi "smartest" kanal STS du, eta horrek bere erudizioaren eta jakinmina sinestezina edertasun natural frogatzen irabazi.\nsolo izar burutu zuen lehen abestia, bihurtu zen "Ez dut jolasteko." Clip 2008ko maiatzean kaleratu zuten. "Nirvana" - beste 6 hilabete ondoren, bigarren filma izan zen.\nhasi ondoren bakarreko bigarren Faith amatasun joan eta pixka bat ondoren atzera proiektua "Superstar" epaile gisa etorri ziren. Hau 2010an gertatu zen. Vera aritu eta irratiko "Russian radio" eta programa zuzendutako "Deskargaren album".\nOndoren jarraian hit "petaloak" Vera Brezhnev hori kantatu Dimoy Bilanom bikote bat, eta bakarkako debut diskoa oharra, "Love mundua salbatzeko dira."\nmerezi Vera Brezhnev izardun duten filmak Aipagarria da. Hazkundea eta, besterik gabe, harrigarria interpretazio-maila! hasten da musika "Sorochintsy Fair" ditu, ondoren izardun komedia "Star Oporrak" zuen, eta horren ondoren film proiektuen serioago gonbidatzeko hasi zen.\nVera Brezhnev garrantzitsua jokatu ditu Errusiako film "Love Udalak" leku guztietan. ere ez da bere parte-kostua eta alaia gabe Gabonetako komedia "Gabonetako zuhaitzak" eta "Holy 2".\nBizitza pribatuaren sekretuak\nZeintzuk dira bere bizitza pertsonala gertakariak ez da lotsatia Vera Brezhnev iragartzeko? Biografia, hazkunde-parametro, pisua, zaletasunak - hori guztia ez du publikoari ezkutatu. Hala ere, bere bizitza pertsonalari dagokionez, to sekretu belo baten azpian gorde saiatzen zen. Fedea oso irristakor subjektu bat da. Ez zuen, ez euren gizonen izenak aipatzearren, baina crafty kazetari nolabait ikasi bere lehen haurra aita - Sony - Vitaly Voichenko izeneko. Berarekin izarraren hainbat urtez ezkontza zibilak batean bizi izan zen.\nEz hain aspaldi Vera Brezhnev Michael Kiperman ezkondu eta are bere abizena hartu zuen. Pozik emaztea erditu bere ume maitea - neska bat Sarah. Sonia, jakina, halaber, bere ama eta stepfather bizi da.\nOro har, esan dezakegu fede bizitza ona dela: ezagun, bere zirkulu errespetatzen da, bi seme-alaba eta emazte eder baten ama zoriontsu bat da. Fedea beti irribarrez ari da, eta ez du izan, nahiz haughtiness frakzio bat. xume, eder, interesgarri eta emakume oso xarmangarri da.\nBertan, ezin baita zalantza txikienik hori oraindik gozamenerako zuen bere zale ez album bat eta izango da film berriaren protagonista izango. Bere itxura ikusgarri liluratzen lehen begiradan, bere emanaldiak etengabe ikusi nahi duzun. Emakume hau ezin hobeto edertasuna eta adimena, ospea eta apaltasun uztartzen. Horrelako emakume horiek merezi poemak miretsi dira osatzen dute dira.\nNola harpa bat egin zuen bere eskuekin eta nola jokatu?\nNola harmonika harmonika jotzen ikasi nahi - oinarrizko arauak\nFamatua Biografia: Dmitry Malikov\nKayli Minoug: altuera, pisua, biografia eta abeslari eta aktorea ibilbidea\nGiacomo Pucciniren opera "Tosca": laburpena\nHBsAg - Zer esan nahi du?\nErretinan: tratamendua puntuala izan behar\nOhitura behar duzula kentzeko lortzeko, - hori tautologia bat da\n"Slumdog Millionaire" (argazkia) aktore nagusia\nMurad Adji: ahaztuta turkiar kiptxak iragan\nYoung Bidania - aparteko erritu\nZoryana Marchenko aktorea: biografia, filmografia\n"Pure putzuak", Sochi. City Hotel "Velvet Seasons" laurdena "Chistye Prudy 3 *» (Errusia, Sochi): argazkiak eta iritziak\nFinantza arazoak? errituala dirua erakartzeko laguntzen


kritiken hemeroteka » Amaren heriotzak sortutako minetik\n« Polderrak eta almitza | Pertsonaia hausnarketan »\nFrankenstein / Mary Shelley (Iñigo Errasti Aranbarri) / Erein / Igela, 2016\nAmaren heriotzak sortutako minetik Gotzon Barandiaran / 111 aldizkaria, 2017-08\nBoris Karloffek antzeztu zuen Frankensteinen irudia dugu gehienok akorduan, nahiz eta, ausarki botako dut, pelikula hura ere, James Whalesk 1931n sortutakoa, gutxik ikusi. Baina nork ez du Frankenstein ezagutzen? Itzela da gero, ez pelikula bakar batek, ez inoizko telesailek ere, ez duela liburua hasi eta amaitu, errespetatu. Pantailetan ikusteko sorkari guzti-guztiek Mary Shelleyk idatzitako istorioaren bertsioak egin dituzte, gehienek, gainera, liburuan ez daudenak kontatzeko. Mary Shelleyren liburuan, benetako munstroa, jainko izatea amesten duen gizona baita. Gizona diot, generoa ozen azpimarratuz, Mary Shelleyk azpimarratu zuen eran. Mary, bera munduratu eta hamaika egunera hil zelarik, amaren huts hori aldean bizi izan baitzen, are gehiago aitak erdi abandonatu zuelako. Amaren heriotzak eragindako min jasanezinak itsutu baitzuen Victor Frankenstein zientzialaria gaixotasunak hilko zituen izaki ustez perfektua sortu eta ondoren, arbuiatzera. Ez baitzuen alferrik Frankenstein edo Prometeo modernoa izenburutu. Prometeo, jainkoei aurre eginez jainko izatera jolastu zen titana, ezinezkoa posible dela frogatu nahi duen burugabea. Prometeo mixerablea, Joxe Azurmendiren poeman. Hemezortzi urterekin asmatu zuen Mary Shelleyk Victor Frankenstein, jainko izatera ausartu eta bizi daitekeenik eta oinaze alimalekoenak pairatu zituen zientzialariaren istorioa, berak hautatu ez eta bazterketa krudelenaren ondorioz bakardadera kondenatutako munstroaren tragedia. Gizonak, fedearen aitzakiapean zurrun gobernatzen zuen XIX. mendean, guraso filosofo erradikal eta feministak izan zituen Mary Shelleyk, etika eta zientzia, betiereko bizitzaren ameskeria, gaizkia eta ongia, amatasuna eta aitatasuna, mendeku gose aseezina hartu zituen kontagai. Horixe da beldurgarriena nobelan, ez Victor Frankensteinek sortzen duen munstroa, gerora mito bihurtu eta bere egilearen izena hartuko zuena, zinezko mendeku literarioa gauzatuz, bide batez esanda.\nEta euskaldunok zorionekoak gara hau bezalako liburuak, hau bezalako liburuak itzultzeko gaitasun itzela duten itzultzaileei esker, lehen-lehenik, aurrez espainolez edota frantsesez irakurri behar izan barik, euskaraz irakurri ditzakegulako. Eta ez edonolakoan. Iñigo Errasti Aranbarriren itzulpena txapela kentzeko modukoa iruditu zaigu, XIX. mendeko ingelesez sortutako lana dela ahantzarazten digu, kontaerarekin berarekin, mamiarekin ez eze, gozarazten. Mitoa desmitifikatzeko.


Zinebik pisu handiko edizioa ireki du – Gazteon KZ\nZinebik pisu handiko edizioa ireki du\n2021-11-12 2021-11-12 Libe Garcia Kandina\nBilboko Zinebi Zinema Dokumental eta Film Laburren Nazioarteko Jaialdiak bere 63. edizioa inauguratuko du gaur, ostirala, Bilboko Udalak antolatutako Sail Ofizialean lehiatuko diren zazpi euskal film laburren proiekzioarekin. Zazpi izenburuak – Bi dokumental, hiru fikzio eta bi animazio – Arriaga Antzokian erakutsiko dira inaugurazio ekitaldiaren amaieran, eta Margarethe von Trotta zinemagile alemaniarrak edizio honetako Ohorezko Mikeldia jasoko du. Film laburrez gain, azaroaren 12tik 19ra bitartean egingo den jaialdiak beste 45 euskal ekoizpen proiektatuko ditu. Sail Ofizialean 55 filmek hartzen dute parte: 18 fikzio, 18 dokumental eta 19 animazio.\nEuskal film laburrak atzo, osteguna, aurkeztu ziren prentsaurreko batean. Bertan izan ziren Gonzalo Olabarria, Bilboko Udaleko Kultura eta Gobernantza zinegotzia, Vanesa Fernández, Zinebiko zuzendaria eta euskal ekoizpenen zuzendariak. Zehazki, honako hauek dira euskal film laburrak: Mel Arranzen Azaletik Azalera (animazioa); Aitor Gametxoren Berak baleki (fikzioa); Maider Oleagaren Kinka (fikzioa), Txuspo Poyoren Love Needs Time to Kill (dokumentala); Aitor Oñederraren Ur azpian lore (animazioa), David Pérez Sañudoren Vatios (fikzioa) eta Raquel Elena Larralderen Yungay dokumental 7020.\nEuskal film labur guztiak erabateko estreinaldiak dira Zinebin, eta Bilboko Zinemaldiko Sari Nagusirako, Espainiako Zinemaren Sari Nagusirako, Mikeldi sarietarako (fikzioa, animazioa eta dokumentala), Publikoaren Sarirako (EITB) eta Euskadiko Gidoi Onenaren Sarirako (SGAE-Consejo de Euskadi) hautagaiak dira.\nGaur, ostirala, proiektatuko diren film laburretako batzuek pandemiaren gaia jorratzen dute. Maider Oleagaren Kinka, Itxitik proiektutik abiatzen dena, covid-ak behartutako konfinamenduaren gaia jorratzeko Zineuskadik 2020an abiarazitako deialdiaren ondorioz filmatutako film labur sorta. Elena Irureta eta María Isabel Díaz dira film laburraren protagonistak. David Pérez Sañudoren Vatios ere covid garaian garatzen da.\nBestalde, Txuspo Poyo artista plastikoa Zinebira itzuliko da Love Needs Time to Kill dokumentalarekin. Gaur egungo hezkuntzan desagertu diren baina iraganean paper garrantzitsua izan zuten objektu batzuei buruzko dokumentala da: animalia disekatuekin egindako laborategi pedagogikoak eta belar-dendak. Galapan Productions eta Sumendi Filmak konpainiek ekoitzitako Berak baleki ere proiektatuko da, Gametxoren fikziozko film labur berria, Iñigo Aranburu protagonista duena.\n← Irungo Literatur Sarien gala\nAmets Arzallus, Xilabaren txapelduna →\nAndres Calamaro Bilbon izango da maiatzaren 29an\n2021-12-31 Unai Gandarias\nBolada latza bertsolaritzarentzat\n2021-02-15 2021-03-08 Libe Garcia Kandina